Mexfi analiz, qanın sirri, çöle atılan Güler – ARAŞDIRMA - Azadliq Xeber\nMexfi analiz, qanın sirri, çöle atılan Güler – ARAŞDIRMA\nMəxfi analiz, qanın sirri, çölə atılan Gülər - ARAŞDIRMA\n16.11.2015 / 13:45 xeber –\n“Nəticəylə razı qalmadı, hətta efirə də çıxdı, təkrar ekspertiza da təyin etdik”\nGülərin (ad şərtidir) 21 yaşı var. 3 yaşı olanda anasını itirib. Özündən böyük qardaşı da var. İki körpə uşaqla tək qalan ata ikinci dəfə evlənməli olur. İkinci evlilikdən onun bir oğlu olur. Zamanla ailədə problemlər yaranır. Gülər analığı ilə yola getmir. Tez-tez aralarında mübahisə düşür. Sonda Gülər çarəni evdən qaçmaqda tapır.\nEvdən qaçanda onun 17 yaşı olub. Paytaxt dükanlarının birində satıcı kimi işə düzəlir, kirayə ev tutur. Atası bir neçə dəfə onun dalınca gəlsə də, Güləri evlərinə döndərmək olmur. Qohum-əqrəbaya “gülər ərə gedib”, deyərək yaranacaq əlavə söz-söhbətlərdən özlərini sığortalayırlar.\nKirayə yaşadığı həyətdə o, Elşən adlı oğlanla tanış olur. O zamanın Gülərin 19, Elşənin isə 20 yaşı olur. Niyyətlərini ciddiləşdirmək istəyəndə Elşənin atası etiraz edir. Onun fikrincə, yetim qızdan onlara gəlin olmaz. Elşən atasını razı salmaq üçün çox israr edir. Sonda Gülər onların həyətindən başqa evə köçür.\nElşən yenə Gülərdən əl çəkmir. “Onu çox sevdiyini, evlənib xoşbəxt olacaqlarını”, – deyir. Və onlar Gülərin kirayələdiyi evdə nikahsız yaşamağa başlayırlar. Bir qədər sonra Elşənin atası onların dalınca gəlib, hər ikisini evlərinə aparır. Lakin tək şərtləri o olur ki, Gülər Elşəndən uşaq doğmayacaq.\nEvdə onunla yalnız əri Elşən və onunla həmyaşıd olan baldızı normal münasibət göstərir. Qalanları danışdırmır. Bir qədər sonra Gülər birinci uşağına hamilə qalır. Ailə bundan xəbər tutunca, uşağı məcburi abort etdirirlər. İkinci uşaqda Gülər bu dəfə də hamiləliyinin məcburi pozulacağını bilib evdəkilərə bildirmir. Onlar biləndə isə artıq gec idi. Gülərin qarnı bilinirdi.\nElə həmin gün Güləri bətnində 4 aylıq uşaqla evdən qovurlar. Elşənin bibisi evinin qapısının Gülərin üzünə açır. Bir həftə evində saxlayır. Bir həftə sonra qardaşının göstərişi ilə Güləri evindən göndərməli olur. Çarəsiz, yenə ərinin yaşadığı həyətə gəlir. Elşənin ailəsinin dağılmasını istəməsə də, heç cürə atasına qarşı çıxa bilmir. Gündüzlər hamilə qadın həyətdə gəzir, ona qapısını açan qonşuların evində isinir, qarnını doyurur, gecələr isə Elşən atası yatandan sonra arvadını evə buraxır. Saat 5-ə, qayınatası oyanana qədər. Səhər 5-də yenə küçəyə atılır.\n2 ay beləcə küçədə yaşayır. Sonda qonşular Gülər haqqında “Təmiz Dünya” İctimai Birliyinə müraciət edirlər. İB-in sədri Mehriban Zeynalovanın sözlərinə görə, Gülər sığınacağa gələndə 7 aylıq hamilə olub: “Biz nə qədər təklif etsək də, Gülər atasına xəbər verməyimizi istəmədi. Elşənin özüylə də əlaqə saxladıq, atasıyla da. Nə qədər çalışsaq da, nə Güləri, nə də doğulacaq nəvəsini qəbul etmədi”.\nGülər bu il mayın 18-də sığınacağa gəlib. Avqustun 14-də də qızını dünyaya gətirib. Bir qədər sığınacaqda qalıb reabilitasiya alandan sonra öz ərizəsi ilə çıxıb. Hazırda 3 aylıq körpəsi ilə rəfiqəsigildə qalır. Elşən uşağa soyadını vermir.\nBu vəziyyətdə ana nə etməlidir?\nHüquqşünas Ərəstun Allahverdiyevin sözlərinə görə, əgər ata buna razı deyilsə, o zaman atalıq məhkəmə qaydasında müəyyən olunmalıdır.\n– Bu halda həmin sənədlər məhkəməyə təqdim olunur və məhkəmə qətnaməsi əsasında atalığın müəyyən olunması qeydə alınır. Əgər məhkəmə hər hansı formada sübut göstərə bilmirsə və bu zaman “Biometrik informasiya haqqında” Azərbaycan Respublikasının Qanununa əsasən, məhkəmə DNT analizinin verilməsi haqqında qərar qəbul edə bilər.\nAtalıq məhkəmə qaydasında müəyyən edildikdə valideynlər və ya onlardan birinin iştirakı ilə aparılır. Atalığın müəyyən edilməsinin qeydə alınması və bu barədə ilkin şəhadətnamələrin verilməsi üçün dövlət rüsumu ödənilmir. Qanunda atalığın müəyyən edilməsinin qeydə alınması ilə bağlı dövlət rüsumu yoxdur. DNT analizində əgər tərəflər könüllü analiz verməyə razıdırsa, bu halda özləri ödəyirlər pulu. Yox, ata razı deyilsə, məhkəmə tərəfindən bu təşkil olunursa və sübuta yetirilirsə, atadan tutulmalıdır. Düzdü, qanunda belə bir göstəriş yoxdur, amma məntiqlə, başqa məhkəmə qətnamələrindən olan analoji hal kimi belə qəbul olunur.\nHüquqşünas atalığın müəyyən olunması ilə bağlı məhkəmələrə çox az qadınların üz tutduqlarını deyir: “Bəzən bunu ayıb sayır, utanırlar və beləcə də uşaq problemlər içində böyüyür. Bu cür uşaqların sayı çox olsa da, atalığın təyin olunması ilə məhkəməyə müraciət edən qadınların sayı azdır”.\nDNT (dezoksiribonuklein turşusu) irsi informasiya daşıyıcısıdır. Gen irsi informasiyanın vahididir. DNT-nin quruluşu üzərində olan genlərə əsasən, insanın orqanizmi qurulur. Hər gen müxtəlif funksiyaya cavab verir. Ekspertizada “genon daktiloskopiya” anlayışı var. Bu anlayışı ilk dəfə Gefris 1885-ci ildə dünyaya gətirib. Onun məqaləsində göstərilir ki, ekspertizada indentifikasiya məqsədi ilə DNT-dən istifadə oluna bilər.\nDNT-nin quruluşu insanlarda 99 faiz eynidir. Sadəcə 1 faiz fərqli olur. Bu 1 faizdə olan lokslar insanları bir-birindən fərqləndirir. Hazırda 16 STR (Short Tandem Reapates- Qısa Tandem Təkrarlar) loksları üzrə tədqiq edirik. Nukleatid cütlüklərin tandem təkrarlarıdır. DNT analizi zamanı da insanları bir-birindən fərqləndirən lokslar lazımdır. 16 STR lokslarda iki gen məlumatı olur: ana və ananın. Bir gen anadan gəlir, digəri isə atadan. Ona görə də bir-birimizdən fərqliyik. Bir-birimizin eynisi, təkrarı deyilik. Hətta iki qardaş bir-birinə tam oxşamır. Ona görə ki, həm anada, həm də atada da iki gen məlumatı var. Ola bilər birinci uşağına ananın gen məlumatlarını versin, ikinci uşağına atasının.\nDNT analizi ancaq Məhkəmə Tibbi Ekspertiza Patoloji Anatomiya Təcrübi Tədris Birliyinin Məhkəmə Tibbi Biologiya Şöbəsində aparılır.\nŞöbə müdiri Elşən Məmmədov deyir ki, şöbəyə əksər işlər məhkəmədən gəlir. Ya cinayət işinə, ya da atalığın təyin olmasına görə.\n– 12-13 yaşında qız uşaq dünyaya gətirir. Uşağın yaşından bəllidir ki, onunla cinsi əlaqə olan şəxs cinayət törədib. Cinayəti törədən şəxsin aşkar olunması üçün DNT analizi təyin olunur. Doğulan körpədən və cinayəti törətməkdə şübhəli bilinən şəxsdən qan örnəyi götürülür. Bəzən elə olub, 5 şübhəli şəxsdən atalığı müəyyən olunması üçün qan nümunəsi götürülüb. Təbii ki, beşindən birinin qanı uyğun gəlib.\n– DNT analizi zamanı qan, saç, yoxsa ağız suyu daha effektlidir?\n– Canlı şəxsdirsə, təbii ki, qan. Travma yetirməmək üçün ağız suyunun götürülməsi daha düzgündür. Amma qan nümunəsində daha çox genetik informasiya olur. Ona görə də biz üstünlüyü qan nümunəsinə veririk.\n– Nəticəylə razılaşırlarmı?\n– Doxsan doqquz faiz razılaşır. Etiraz edənlər də olur. Bir qadın vardı. İddia edirdi ki, uşağın atası filankəsdi. DNT analizi verdilər. Qanları uyğun çıxmadı. Nəticəylə razı qalmadı. Hətta efirə də çıxdı. Təkrar ekspertiza da təyin etdik. Amma gəlmədi. Çünki özü də yaxşı bilirdi ki, ekspertizanın rəyində səhv ola bilməz. Genetik nəticə möhürdür. Dünya üzrə bu metodika ən mötəbər metodikadır. Genetik analizin səhv düşmə ehtimalı mümkün deyil.\n– Heç vaxt?\n– Ancaq qan nümunəsi dəyişdirilərsə.\n– Kinolardakı kimi?\n– Sizdə belə hal ola bilər?\nOtaqdakı soyuducunu göstərir.\n– Baxın, bütün qan nümunələri ordadı. Heç kimə etibar etmirəm. Ancaq öz otağımda saxlayıram. Otağımın açarı isə yalnız məndə var. On gündən bir də açarı dəyişdirirəm.\n– Övladı özünə bənzəmir deyə, DNT analizi verən olub?\n– Olub. Kişiyə qonşusu deyib ki, oğlun sənə heç oxşamır. Bu da qonşunun sözüylə şübhəyə düşüb gəlmişdi. Əksərən qan qrupu fərqli olanda gəlirlər. Məsələn, atanın qanı qrupu ikidi, ananınkı üç. Uşaqda isə dörddür. Belə olan halda şübhələnib gəlirlər. Sonra, süni mayalandırma edən valideynlər də gəlirlər. Ürəklərində şübhə qalır ki, birdən mayalandırma zamanı donordan istifadə edilmiş olar.\n– Adətən “atalığın müəyyən olunması” deyirik. Ana daim müəyyən olur?\n– Yox. Analıq da müəyyən olunur. Sadəcə çox az. Əksər halda atalıq müəyyən olunur. Əgər qadın uşağı körpəlikdən uşaq evinə verib, sonradan gəlib uşağını tələb edirsə, bu zaman analığın müəyyən olunması üçün məhkəmə DNT ekspertizası təyin edir. Bizim şöbə qərar və qərardad əsasında işləyir. Qərarı hüquq mühafizə orqanları verir, qərardadı məhkəmə. Sonra qərar və qərardad əsasında rəy tərtib olunur. Biz o rəyi həmin orqana təhvil veririk. Tibbi ekspertizanın rəyini onlar elan edir.\n– İldə neçə belə analizlər keçirilir?\n– Dəqiq rəqəmi açıqlamağa ixtiyarım yoxdur. Təxmini deyə bilərəm ki, 1999-cu ildən bəri ümumi genetik ekspertizaların sayı 5-6 min arasındadır. 99-a qədər belə bir ekspertiza bizdə keçirilməyib.\n– DNT analizi çox bahalıdır. Ödənişi hansı tərəf ödəyir? İddiaçı, yoxsa cavabdeh?\n– Genetik ekspertiza dünyada bahalı analiz hesab olunur. Ekspertizada reaktivlərdən istifadə olunur. Üstəlik avadanlıqlar da çox bahalıdır. Bizdə ən son model avadanlıqlar var. Ümumi bütün məhkəmə xərcləri sonda uduzan tərəfdən tutulur. Mülki işlərdə dövlət ekspertiza xərcini ödəmir, onu tərəflər ödəməlidir. Fərqi yoxdur, bu genetik ekspertizadır, ya bioloji. Cinayət işlərində xərcləri dövlət ödəyir. Ödəniş məhkəmə ilə ekspertizanın arasında olan məsələdir. Adətən məxfi qaydada gedir. Açıqlaya bilmərəm.\n– Ekspertizanın nəticəsi neçə günə bəlli olur?\n– Ardıcıl işləsək üç günə bitirmək olar. Amma hər bir ekspertizaya bir ay vaxt qoyulur. Ekspertin əlində olan işləri nəzərə alırıq. Analizlər növbəylə aparılır. On günə də hazır olur, iyirmi günə də. Genetik ekspertiza dörd mərhələ keçir. Hər mərhələnin növ avadanlığı var. Birinci mərhələ qanın götürülməsidir. Qalan üç mərhələ ayrı-ayrı 3 otaqda aparılır. Hər otaq ayrıca avadanlıqla təchiz olunub. İkinci mərhələ, DNT-nin ayrılmasıdır. Üçüncü mərhələ, DNT-nin çoxalması, son mərhələ DNT-nin analiz olub, deteksiyasıdır.\n– Milyon il əvvəl yaşamış mamontların sümüklərində genetik araşdırmalar aparmaq olur. Buna baxmayaraq, elə ola bilər ki, meyit elə hala düşsün ki, genetik kodunu çıxarmaq mümkün olmasın?\n– Şəraitin təsiri böyükdür.\nBuna baxmayaraq, meyit elə bir şəraitdə qala bilər ki, DNT tam paralanmış olar. Su bioloji materialın birinci düşmənidir. Bəzi mikroorqanizmlər var hətta sümüyü belə parçalayırlar. İllər keçdikcə, artıq ordan nəsə əldə etmək çətinləşir.\n– Əgər bir insana böyrək transplantasiya olubsa, bu zaman?\n– Böyrək kimindirsə, onun genetik kodunu daşıyır. Yəni, birinci adamın. Amma genetik o insana uydur olmazsa, köçürülə bilməz. Yuxarıda deyildiyi kimi 99 faiz genetik kodlarımız eynidir. Bax, bu səbəbdən də bir insandan digərinə orqan köçürülə bilir.\n– Bəs qan köçürülübsə?\n– Canlı şəxsdən qan nümunəsi götürəcəyiksə, birinci biz ondan soruşuruq ki, altı ay əvvəl ona qan köçürülüb, yoxsa yox? Köçürülübsə, həmin vaxt ekspertizanın keçirilməsi məqsədə uyğun deyil.\n– Cavab səhv çıxacaq?\n– Yox. Sadəcə ekspertizada hər iki adamın genetik kodu çıxacaq. İki DNT- iki allel variantı yox, dörd allel variantı çıxacaq. Və hansı allel variantı bu insanındır, onu təyin etmək çətinləşir. Bunun da çıxış yolu var. Ağız suyu götürmək olar, yaxud tük. Hər bir halda 6 ay gözləmək məqsədə uyğundur. Zamanla qandakı hüceyrələr yenilənir.\nanaliz elşen kiraye ev körpe uşaq mexfi ögey ana qan satici yetim qız


28 May 2019, 14:30 (GMT +4)\nBakı, 28 may, SalamNews. 28 May - Respublika Günü münasibətilə ölkəmizin aparıcı holdinqlərindən biri olan “Gilan Holding”, Azərbaycanda fəaliyyət göstərən şirkətlər arasında “Gilan Kuboku” mini futbol turniri təşkil edir.\nSalamNews-un məlumatına görə, tariximizin şərəfli və əlamətdar gününə həsr olunmuş turnirin əsas məqsədi ölkəmizdə fəaliyyət göstərən müxtəlif şirkətlərin əməkdaşlarının idmana, sağlam həyat tərzinə marağın artmasına, həmçinin şirkətlər arasında dostluq əlaqələrin möhkəmlənməsinə töhfə verilməsidir.\nTurnirdə “Gilan Holding”-in komandası daxil olmaqla 16 komanda birinci yer uğrunda mübarizə aparacaq. Bu ilin iyun ayında start götürəcək turnir iqtisadiyyatın müxtəlif sektorlarında uğur qazanmış şirkətlərin həvəskar komandaları arasında gərgin mübarizə, xoş ünsiyyət və yüksək azarkeş dəstəyi ilə yadda qalacaqdır.\nİyul ayının sonunadək davam edəcək “Gilan Kuboku” mini futbol turnirində ilk 3 yeri tutan komandalar və oyun məharəti ilə seçilən oyunçular xüsusi mükafatlarla təltif olunacaqlar.


İtaliya işsiz gənclərin sayına görə Avropada ilk sıradadır - AZƏRTAC – Azərbaycan Dövlət İnformasiya Agentliyi\nRoma, 21 iyun, AZƏRTAC\nAvropa Statistika İdarəsinin (Eurostat) məlumatına əsasən, 2017-ci ildə italiyalı gənclər arasında işsizliyin səviyyəsi 25,7 faiz olub. Belə ki, İtaliyada 18-24 yaşlı hər dörd gəncdən biri işsizdir. Bu, Avropa İttifaqına (Aİ) üzv ölkələr arasında ən yüksək göstəricidir.\nAZƏRTAC ANSA agentliyinə istinadla xəbər verir ki, Aİ ölkələrində həmin yaş qrupu üzrə işsizliyin səviyyəsinə görə orta göstərici 14,3 faizdir. Avropa ölkələrində gənclər arasında işsizliyin səviyyəsinə görə İtaliyadan sonrakı yerləri Kipr (22,7 faiz), Yunanıstan (21,4 faiz), Xorvatiya (20,2 faiz), Rumıniya (19,3 faiz) və Bolqarıstan (18,6 faiz) tutur.\nBu kateqoriya üzrə ən yaxşı göstərici (5,3 faiz) Niderlanda məxsusdur. Sonrakı yerlərdə Sloveniya və Avstriya durur.\nEurostatın məlumatda qeyd olunub ki, 2017-ci ildə Aİ ölkələrində yaşı 18-24 arasında olan 5,5 milyon nəfər nə işləməyib, nə təcrübə keçməyib, nə də ali təhsil almayıb. Bu rəqəm Slovakiyanın və ya Finlandiyanın əhalisinin sayına bərabərdir.\nAZERTAG.AZ :İtaliya işsiz gənclərin sayına görə Avropada ilk sıradadır


adəmin yaradılması +10 əjdaha\n7 əjdaha! 02.08.2021 12:13, injohny\nsözlük yazarlarının etdiyi kiçik çılğınlıqlar +46 əjdaha\nPandemiya vaxtı işlərimiz kəskin artdı deyə yeni əməkdaşlar işə aldıq. Ofisimiz böyüdüyündən artıq yer çatmırdı. Mən və bir iş yoldaşım dedik gedək biz bir co-working space də işləyək. Layihələri bitirib əməkdaşlar gedəndə qayıdarıq. Nəysə getdik şəhər mərkəzlərinin birində bir co-working space ə. Burda ümumi masalardı sənə masa internet stul verirlər kirayələyib işləyirsən. Nə isə -*\n37 əjdaha! 19.07.2021 23:19, injohny\naltı sözdən ibarət hekayə +2 əjdaha\nNəyə görə belə çox sual verirsiz?\n2 əjdaha! 26.08.2021 01:58, injohny\nyaran hadisələr +76 əjdaha\nşirkətə təzə əməkdaş götürəcəydik. elan vermişdik. baya cv gəlmişdi. bir qız var idi əjdaha idi UK də oxumuşdu ən çox onu bəyənmişdim. nəysə gəldi görüşə behavioural və iQ intervyunu elədik, tecnical intervyu elədik hamısında da çox əjdaha nəticələr göstərdi. hər şey əla hər şey gözəl ama ağlıma takılan bir şey var idi.deməli qızın iş yeri sirkulyasiyası çox idi. belə ki sürekli iş yeri dəyişib. Bakı-ingiltərəni Bakı sumqayıt eləmişdi. deməli bakıda işləyib. 4-5 ay sonra gedib ingiltərəyə və 3-4 ay da orda işləyib. sonra təzdən qayıdıb bakıda işləyib 6-7 ay. sonra təzdən gedib Uk yə orda işləyib 1 il. sonra təzədən bakıya qayıdıb 7 ay işləmişdi sonra yenidən qayıtmışdı UK yə. 5-6 ay orda işləmişdi və indi yenə qayıtmışdı bakıya. bu şərtlər daxilində bunu işə götürmək olmazdı ama qız çox yaxşıydı çox xoşuma gəlmişdi. nə isə texniki sualları verən əməkdaşlar çıxannan sonra çölə genəldə maaşı falan soruşuram ən axırıncı mərhələdə onnan sonra da sağollaşıram. maaşı falan soruşdum qıymadım, dözmədim dedim bəs filankəs xanım hər şey yaxşı hər şey gözəl bəs bu nə iş yeri dəyişmək fetişididə. sizi işə götürsək bəllidiki 5-6 ay sonra thank you veri qaç deyib gedəssən. qayıtdı ki, açığı özəl səbəblər var idi. deməli oxuyub gələnnən sonra qız burda iş tapıb işləyəndə ingiltərədə axırıncı kursda oxuyan bir oğlannan tanış olur. işə başvurur ora qəbul alır gedir işləməyə. qaqaş univ. qutarıb iş tapa bilmir gəlir bakıya qız da darıxır bunuyçün gəlir bakıya. burda qalıb işləyənnən sonra qaqaş 6-7 ay sonra mastera gedir təzdən uk yə qızda görür tək sıxılır təzdən dalıyca qaqaşın gedir uk yə işləməyə. 1 il orda işləyənnən sonra qaqaş masteri qutarır yenə iş tapa bilmir qayıdır dala qızda yallah deyib qayıdır təzdən dala. burda qalandan sonra qaqaş gedir phd yə qızda yenə birinci şirkətinə yalvar yaxar edib gedir bunun dalıyca işləməyə, di gəl ki kahpe felek ayrılırlar mk. qız dözmür qayıdır bakıya. qız bunu danışdı, istədim 2 dənə siqaret çıxardım verim birin buna birində özümə ki çək rahatla, sonra dedim əsas məsələni soruşum. yaxınlaşdım qulağına dedim ki, birdən sabah barışsaz kim mənə qarantiya verəcək ki siz ingiltərəyə qayıtmayassız. gülə gülə dedi ki, o artıq evlidi. məndə sevinərək siqareti yandirib ona verib qayıtdım ki, sabah gəl işə başla -* *\n54 əjdaha! 25.04.2019 15:41, injohny\nfuckbuddyə azərbaycanca ad təklifləri +6 əjdaha\nElə Fuckbuddy qalsa yaxşıdı. Çünki o mədəniyyət bizdə ta qədimdən olmayıb. Sübutu da kı yuxarıdakı yazarlar ki, fuckbuddy axtaran ancaq kişi olur məntiqindən olsa gərək fuckbuddyə gəlin adı vermək önərisi verirlər. Bə bunun erkəyi? Hə niyə inkişaf etməyib desəz, mən ümumiyyətlə olmayıb deyərdim səbəbidə ki Bizim kimi kişilərin sexə doymadığı cəmiyyətlərdə qadınların daim təkliflərlə əhatələnməsindədir. Əlini sallasan əllisi gələr misali. Bəs niyə son zamanlar bu mədəniyyət inkişaf etmək trendi göstərir? Əvvəl zamanlarda ekonomik azadlığı olmayan xanımlarımız fuckbuddy yerinə bunu "saxlayan" axtarırdı. Bu da gəlib çıxırdı qarınlı, urusyətdə toçkası olan, baxımsız və inteligent olmayan kəsim. Bundanda nə kayf tutasan. Zamanla bu və bundan başqa ekonomik azadlığı yaranan, olan, çalışan yaxşı vəzifədə işləyən xanımlar artıq bu kəsimin puluna ehtiyacı olmayanda öz tələbatlarını daha rəngarəng və keyfiyyətli ödəməyə başladılar. Əlbətdə sevgili, erkək arkadaşı,one night stand öz yerində amma bəziləri bu kəsimdən ayrılıb dedi ki, lan sikerim bu sevginin ağrı acısını, filankəs yaxşı sevişir, mədənidə insandı nə zor olar gəlib sevişib iki kəlmə kəsib hərə öz işinə dağlışsa. Ya da, bu kesimdən ayrılan babat şirkətdə babat vəzifədə işləyən biri yoldaşından boşandığı üçün boşluğda olduğu,yeni ilişkilərə açıq olmadığı müddətdə təbii ehtiyaclarını ödəmək istədi. Artıq bu və digər nümunələrdə oldan təkliflər qadınlar tərəfindən yaranmağa başlayanda fuckbuddy mədəniyyəri bizdə də inkişaf etməyə başladı. Qadınlar gördü ki, əlini hər dəfə sallayanda əllisi gəlir amma çox vaxt əllisi də gijdıllağ olur. Ondan sonra bunların içindən götdü başdısın seçib daimi amma fazla gönül kaptırmadan sürekli sevişməyə başladılar.\n4 əjdaha! 21.07.2021 22:26, injohny\nən bəyənilən şeir misraları +12 əjdaha\n10 əjdaha! 28.05.2020 00:10, injohny\npraktik məsləhətlər +3 əjdaha\nYeməyə sarımsaq qatacaqsız? Qabığından ayırmaq lazımdır?\n2 əjdaha! 03.05.2021 01:00, injohny\nübermensch +14 əjdaha\n12 əjdaha! 27.07.2020 00:33, injohny


25 Noyabr 2020 19:54\nKonstitusiya Məhkəməsinin Mətbuat xidmətindən e-huquq.az-a verilən məlumata görə, iclasda Bakı şəhəri Nəsimi Rayon Məhkəməsinin müraciəti əsasında Azərbaycan Respublikası İnzibati Xətalar Məcəlləsinin 129.1.3-cü maddəsinin şikayət verən şəxsin yaşayış yeri müddəasının şərh edilməsinə dair konstitusiya işinə baxılıb.\nKonstitusiya Məhkəməsinin Plenumu iş üzrə hakim iş üzrə hakim C.Qaracayevin məruzəsini, maraqlı subyektlərin nümayəndələri - Bakı şəhəri Nəsimi Rayon Məhkəməsinin hakimi Babək Pənahovun, Milli Məclis Aparatının Dövlət quruculuğu, inzibati və hərbi qanunvericilik şöbəsinin baş məsləhətçisi R.Cəlilovun və mütəxəssis Bakı Apellyasiya Məhkəməsinin hakimi H.Məmmədovun yazılı mülahizələrini, ekspert - Bakı Dövlət Universitetinin Konstitusiya hüququ kafedrasının müəllimi, hüquq üzrə fəlsəfə doktoru G.Cəbinin rəyini və işin materiallarını araşdırıb müzakirə edərək qərar qəbul edib.\nQərarda deyilir ki, Azərbaycan Respublikası İnzibati Xətalar Məcəlləsinin tələbləri baxımından inzibati xəta haqqında iş üzrə qərardan verilən şikayətə və ya protestə baxmağa hazırlıq zamanı qəbul edilən qərardaddan apellyasiya şikayəti vermək hüququ istisna edilir.\nAzərbaycan Respublikası İnzibati Xətalar Məcəlləsinin 129.1.3-cü maddəsində müəyyən edilmiş məhkəmə aidiyyəti qaydasının təkmilləşdirilməsi Azərbaycan Respublikasının Milli Məclisinə tövsiyə edilsin.\nQanunverici tərəfindən Azərbaycan Respublikası İnzibati Xətalar Məcəlləsinin 129.1.3-cü maddəsində dəyişikliklər edilənədək səlahiyyətli orqanın (vəzifəli şəxsin) qərarından məhkəməyə şikayət həmin Məcəllənin 110.1-ci maddəsində müəyyən olunmuş qaydaya uyğun olaraq inzibati xətanın törədildiyi və yaxud barəsində qərar çıxarılmış şəxsin vəsatətinə əsasən onun yaşadığı yer üzrə verilə bilər.\nİnzibati xəta haqqında iş üzrə qərardan verilən şikayətə baxmağa hazırlıq zamanı ərazi üzrə məhkəmə aidiyyəti, barəsində qərar çıxarılmış şəxsin “Yaşayış yeri və olduğu yer üzrə qeydiyyat haqqında” Azərbaycan Respublikası Qanununun 3-cü maddəsində əks olunan yaşayış yerinin müəyyənləşdirilməsi barədə sənədlərdə və (və ya) onların elektron daşıyıcısında göstərilən yaşayış yeri üzrə müəyyən edilir.\n18 Yanvar 18:25\nAzərbaycan məhkəməsi Ermənistanın Qarabağda döyüşlərə cəlb etdiyi xarici vətəndaş barəsində həbs qərarı verdi\n16 Yanvar 14:06\n13 Yanvar 19:39\n12 Yanvar 20:59\nYevlaxın həbsdə olan sabiq icra başçısının məhkəməsinin vaxtı məlum oldu\n9 Yanvar 12:15\nSaatlı rayon Mərkəzi Xəstəxanasının direktoru və digərlərinin cinayət işi məhkəməyə göndərildi\n23 Yanvar 21:02\nFHN Xızıda qarlı yolda qalan şəxsləri xilas etdi


Bakıda birinci şahmat turniri başladı – FOTO\nBakıda birinci şahmat turniri başladı – FOTO\n05 Yanvar 2017, 11:35\nBakıda bu ilin ilk şahmat turniri – Fuad Cəfərov Memorialı start götürüb.\nANN.Az Oxu.Az-a istinadən xəbər verir ki, şahmat festivalının proqramında bir neçə turnir yer alır – rapid, blits, uşaq (10 yaşa qədər), beynəlxalq reytinqin nəzərə alınması ilə açıq turnir və beynəlxalq qrossmeyster norması ilə baş turnir.\nTurnirlərdə beş ölkənin (Rusiya, Fransa, Gürcüstan, İran və Azərbaycan) idmançıları iştirak edir.\nÜmumiyyətlə, turnirlərdə müxtəlif səviyyəli 200 şahmatçı iştirak edəcək.\nKomanda blits-turnirində Azərbaycan şahmatının bir nömrəli idmançısı – Şəhriyar Məmmədyarov da iştirak edib. Doğrudur, onun tərəfdaşı – gənc şahmatçı Talıbov Üzeyir öz yoldaşını yetərincə dəstəkləyə bilməyib və onların komandası 22 komanda arasında 6-cı olub. Ən yaxşı isə 11 xal toplayan Sankt-Peterburq komandası olub. Qrossmeysterlər Denis Yevseyev və İrina Sudakova Bakıdan xatirə diplomu və pul mükafatını aparacaqlar.\nİsveçrə sistemi üzrə uşaq turnirində 7 turda 34 gənc şahmatçı yarışır.\nAçıq turnirdə 62 idmançı oynayır. "Caspian Guest House” hotelində beynəlxalq qrossmeyster və ya usta adı uğrunda mübarizə aparılan baş turnirdə, hər birində 3 şahmatçının olduğu 4 komanda yarışır. Ekspertlər komandasında təcrübəli qrossmeysterlər (Rusiyadan Denis Yevseyev, Gürcüstandan Benidze David və Bakıdan Ülvi Bacarani) imtahançı qismində iştirak edirlər. "Balion”, "Caspian” və "Young Stars” komandalarının idmançıları isə imtahanı uğurla verib, öz ad və reytinqlərini yüksəltməyə ümid edirlər.


Toivo Klaar Yerevandakı görüş barədə Bakıya əvvəlcədən məlumat vermişdi | Azadliq\nHome Aktual Toivo Klaar Yerevandakı görüş barədə Bakıya əvvəlcədən məlumat vermişdi\nAB-nin Cənubi Qafqaz üzrə Xüsusi Nümayəndəsi Toyvo Klaar, 14 aprel Yerevanda özünü “Qarabağ Xarici İşlər Naziri” David Babayanla görüşdən sonra ona ünvanlanan tənqidi Turan agentliyinə şərh edib.\nXatırladaq ki, 16 apreldə AB-nin Azərbaycandakı səfiri Kestutis Yankauskas Xarici İşlər Nazirliyinə dəvət edildi və Klaarın Babayanla görüşü ilə əlaqədar ona etiraz edildi.\n” Aİ-nin Cənubi Qafqaz üzrə xüsusi nümayəndəsi Toivo Klaarın bu ilin 14 aprel tarixində Ermənistana səfəri çərçivəsində özünü “xarici işlər naziri” kimi qələmə verən, qanunsuz rejimin nümayəndəsi David Babayan ilə görüşməsi ilə bağlı səfir Yankauskasa etiraz bildirilib.\n“AB nümayəndəsi Toivo Klaarın bu cür addımlarının qəbuledilməz olduğu, münaqişədən sonra bölgədəki reallıqlar nəzərə alınmadığı, kövrək bir sülhü təhdid etdiyi və qarşı tərəfə əsassız gözləntilər göstərdiyi vurğulandı.\nSəfirə Aİ-nin Cənubi Qafqazdakı xüsusi nümayəndəsinin bu cür hərəkətlərinin Azərbaycan tərəfinin ona olan inamını sarsıtdığı barədə məlumat verildi ”.\nTurana bu tənqidə münasibət bildirən cənab Klaar dedii: “Anladığınız kimi, həm səfir K. Jankauskas, həm də mən son bir neçə gündə bu mövzuda Azərbaycanın müxtəlif yüksək vəzifəli şəxsləri ilə əlaqə saxladıq. Rəsmilərin dilə gətirdiyi narahatlıqları nəzərə aldıq və anlaşılmazlıqların qarşısını almaq üçün fikirlərimizi dəqiqləşdirdik.\nBu təmaslar zamanı bir daha təsdiqlədik ki, 14 apreldə Yerevanda baş tutan bu görüş heç bir şəkildə AB-nin mövqeyindəki dəyişiklik kimi yozula bilməz.\nBildiyiniz kimi, həm mən, həm də sələflərim, AB üzv dövlətlərinin verdiyi tapşırığı yerinə yetirərək, rəsmi hökumət strukturları ilə sıx və tez-tez təmaslarımızı davam etdirdik. Bu mandata uyğun olaraq bölgədə müvafiq əlaqə qurduq.\nBelə ki Bakıya əvvəlki səfərlərimdə, Dağlıq Qarabağın azərbaycanlı icması, üzvləri, digər məcburi köçkünlər və onların nümayəndələri ilə mütəmadi görüşlər aparmışam.\nYenə deyirəm: bu və ya əvvəlki görüşlərin İrəvanda baş verməsi həmsöhbət ilə tanınma və ya razılaşmaq demək deyildi. Heç bir halda bu, Azərbaycanın suverenliyinə və ərazi bütövlüyünə hörmətsizliyin təzahürü deyildi. Buna şübhə etmək olmaz. AB Azərbaycanın suverenliyini, müstəqilliyini və ərazi bütövlüyünü dəstəkləyir.\nHəmişə azərbaycanlı həmkarlarımızla bu cür görüşlərdən açıq şəkildə danışmışıq. Həm də bu halda, İrəvana son səfərim zamanı bu görüşü keçirmək niyyətim barədə Azərbaycan rəhbərliyinə əvvəlcədən məlumat verdim. Məqsədim, AB üzv dövlətlərinin mənə verdiyi mandata uyğun olaraq mövcud vəziyyəti mümkün qədər yaxşı anlamaq idi.\nBildiyiniz kimi, AB-nin vasitəçi kimi daha çox rol oynadığı Gürcüstan kontekstində AB Xüsusi Nümayəndəsi hər zaman Cenevrə beynəlxalq müzakirələri və məsləhətləşmələri çərçivəsində Abxaziya və Cənubi Osetiya nümayəndələri ilə görüşlər keçirmişdir, Suxumi və Tsxinvalidə. Bu görüşlər Gürcüstanın suverenliyinə və ərazi bütövlüyünə hörmətsizlik təzahürü deyildi və AB siyasətinə təsir göstərmədi. Əksinə, vəziyyəti yerində dəqiq bir şəkildə qavramağa kömək etdilər.\nAB sülh layihəsi olaraq uzun bir uzlaşma tarixinə malikdir. Bunun üçün insanlar bir-birini dinləməyi, eşitməyi, diplomatlarla danışmağı bacarmalıdırlar.\nAB Cənubi Qafqazı bir sülh, inkişaf və firavanlıq bölgəsi olaraq görmək istərdi. Bu proses davam edir. Bu kontekstdə, Bakının bu yaxınlarda dilə gətirdiyi narahatlığı eşidirik, hörmət edirik və ciddi şəkildə nəzərə alırıq.


“Başqa yaşlı qadın tapmadım” deyib əvvəl anasına, sonra da qayınanasına təcavüz etdi - DƏHŞƏT...\n08/11/2018 [21:56] - Dünya - ( 2821 dəfə baxılıb)\nNigeriyalı 32 yaşlı David Şekari adlı adam etdikləri ilə dünyanı şoka salıb. İştirak etdiyi festivaldan sonra həddindən artıq spirtli içki içdiyi üçün əvvəl anasına, daha sonra da qayınanasına təcavüz edən adam məhkəmə qarşısına çıxarılıb.\nModerator.az xəbər verir ki, cani adam yaşlı qadınlara marağı olduğu üçün içki içdikdən sonra başqa yaşlı qadın tapmadığı üçün anasına təcavüz etdiyini, ancaq ona yetərli olmadığı üçün qayınanasına da təcavüz etdiyini etiraf edib.\nÖlkəni ayağa qaldıran hadisədə adamın 65 yaşlı anası və 70 yaşlı qayınanası təcavüzkarın evə gələrək onlara təcavüz etdiyini bildiriblər.\nİttihamları qəbul edən adam polisə verdiyi ifadədə “ Başqa yaşlı bir qadın tapmadım. Evə gələndə anam yatırdı. Tapdığım yeganə qadın o idi. Mən də ona təcavüz etdim. Anam ayılanda məni üzərində gördü və fəryad qoparmağa başladı” deyən adam etdiklərini soyuqqanlı şəkildə danışıb.\nAnasına təcavüz etdikdən sonra gecə saatlarda keçmiş qayınatasının evinə gedərək ona da təcavüz edən cani adamın açıqlamaları dünya gündəmində şok yaradıb.\nBütün bunları özünə bir ruhun etdirdiyini söyləyən adam yaşlı qadınların onu cəlb etdiyini bildirib. David həmçinin polislərə anasına təcavüz etdikdən sonra arvadının onu tərk etdiyini və başqa biri ilə ailə qurduğunu da söyləyib.


Lavrov Məmmədyarovda nikbinlik yaradıb\nAzərbaycan Prezidenti İlham Əliyevin bazar ertəsi Rusiya Federasiyasının xarici işlər naziri Sergey Lavrovla keçirdiyi danışıqlar zamanı həm ikitərəfli əməkdaşlığın səviyyəsi müzakirə edilib, həm də Dağlıq Qarabağ münaqişəsinin tənzimlənməsi yolları barədə fikir mübadiləsi aparılıb.\nBunu Azərbaycanın xarici işlər naziri Elmar Məmmədyarov çərşənbə axşamı günü rusiyalı həmkarı Lavrovla keçirdiyi birgə brifinqdə deyib. “Prezidentin də qeyd etdiyi kimi, indiyə qədər danışıqlar bu qədər sürətli və intensiv olmayıb. Hazırda danışıqlar konkret məsələlər ətrafında, substantiv şəkildə gedir. Ardıcıl, intensiv danışıqlar nəticəsində həllini tapmamış məsələlərdə müəyyən irəliləyişə nail ola bilərik”, - deyə nazir əlavə edib.\nOnun sözlərinə görə, Lavrovun verdiyi informasiya nikbinlik yaradır. Nazir qeyd edib ki, Dağlıq Qarabağ münaqişəsi çərçivəsində mərhələli irəliləmək lazımdır və münaqişənin hərbi yolla həlli bütün region üçün böyük təhlükə törədir.\nOnun sözlərinə görə, hazırda danışıqlar masasındakı həll edilməmiş formulirovkalar və bəndlər üzərində iş gedir: “Hazırda Rusiya və Azərbaycan arasında qarşılıqlı fəaliyyət səviyyəsi çox yüksəkdir”.\nNazir əlavə edib ki, Dağlıq Qarabağ üzrə danışıqlar əyani və substantiv gedir - qalan məsələlərin həll edilməsi halında gələcəyə ehtiyatla nikbin baxmaq olar: “Hazırda intensiv dialoq, hətta trialoq formatındayıq. Minsk qrupu həmsədrləri fəal şəkildə müzakirələrdə iştirak edirlər. Müzakirələrin məqsədi hələ də razılaşdırılmamış məsələlər ətrafında irəliləyişə nail olmaqdır. Danışıqlar masasını mərhələli şəkildə, addım-addım mövcud problemlərdən təmizləməliyik. Nəhayətində hərbi komponentin mövcudluğu regionun təhlükəsizliyinə, həmçinin, demək olar ki, qlobal müstəvidə təhlükəsizliyə təhdid təşkil edir”.\nMəmmədyarov bildirib ki, Sankt-Peterburq görüşündən sonra Rusiya prezidenti Vladimir Putin Fransa və ABŞ prezidentləri ilə telefon danışığı aparıb: “Sergey Lavrov da Azərbaycan və Ermənistan səfərlərinin nəticələrini Putinə çatdıracaq. Bundan sonra konkret qərar qəbul ediləcək ki, növbəti addımlar nədir. Bu addımlara prezidentlərin görüşü də daxildir”.\nXİN başçısının sözlərinə görə, prezidentlərin növbəti görüşü barədə konret qərar daha sonra qəbul ediləcək: “Bunun Fransa və ya başqa ölkədə olacağı hələ aydın deyil. Görüşün hansı ölkədə keçirilməsindən asılı olmayaraq, əsas məqsəd odur ki, konkret mövzular ətrafında müzakirə aparılsın. Bu danışıqlar əbədi gedə bilməz”.\nRF XİN başçısı isə öz növbəsində vurğulayıb ki, Azərbaycan Prezidenti İlham Əliyevlə söhbəti olduqca faydalı olub və Vyana ilə Sankt-Peterburq görüşlərindən sonra irəliləməyə kömək edəcək.\nNazir qeyd edib ki, Rusiya və Azərbaycan əlaqələri tərəfdaşlıq xarakteri daşıyır: “Biz siyasi səviyyədə intensiv dialoq aparırıq, iki ölkə arasında ticari-iqtisadi münasibətlər xüsusi diqqət tələb edir”.\nLavrov qeyd edib ki, məlum səbəblərə görə Dağlıq Qarabağ üzrə görüşün təfərrüatları müzakirə olunmur: “Ümidlərin artdığı bir vaxtda irəliləyişi pozmamaq üçün məsələlərə ehtiyatla yanaşmaq lazımdır. Bu, istənilən diplomatik korpusun etik normasıdır. Lakin bu gün nailiyyətə əvvəlkindən daha çox yaxın olduğumuzu güman etməyə əsas var”.\nQeyd edək ki, iyulun 11-də Bakıya ikigünlük işgüzar səfərə görə, Rusiya Federasiyasının xarici işlər naziri Sergey Lavrov səfərinin ilk günü Azərbaycan Prezidenti İlham Əliyev tərəfindən qəbul edilib. İyulun 12-də isə qonaq azərbaycanlı həmkarı Məmmədyarovla əvvəlcə təkbətək, sonra geniş formatda görüş keçirib.\nYeri gəlmişkən, Vyana və Sankt-Peterburqdan sonra Azərbaycan və Ermənistan prezidentlərinin növbəti görüşünün hansı ölkədə olacağı hələ aydın deyil. Baxmayaraq ki, Peterburq görüşü bitər-bitməz Fransa tərəfi danışıqlara ev sahibliyi etmək üçün güclü səy göstərir.\n“Fransa həmişə Dağlıq Qarabağ münaqişəsinin həllinə töhfə vermək üçün Ermənistan və Azərbaycan prezidentlərinin görüşünü təşkil etməyə hazır olduğunu bildirib”, - APA-nın “news.am” saytına istinadən verdiyi xəbərə görə, bunu Ermənstanın Fransadakı səfiri Jan Fransua Şarpantye deyib.\nO bildirib ki, rusiyalı və amerikalı həmkarlarla sıx əməkdaşlıq aparılır: “Prezident Fransua Olland Varşava sammitində həmkarları Serj Sarkisyan və İlham Əliyevlə görüşüb. Təbii ki, görüşlərin gündəliyində münaqişənin tənzimlənməsi olub”.\nYeri gəlmişkən, regiona sonuncu dəfə aprelin 5-də olan ATƏT-in Minsk qrupunun həmsədrləri münaqişə zonasına səfər etməyi planlaşdırırlar, lakin səfərin dəqiq tarixi hələlik bəlli deyil. “RİA Novosti”nin xəbərinə görə, rusiyalı həmsədr İqor Popov bildirib ki, tarixi tərəflərlə razılaşdırmağa, onların iş qrafikinə uyğunlaşdırmağa çalışırlar.\nO, bazar ertəsi Vyanada həmsədr ölkələrin səfirləri də daxil olmaqla Minsk qrupunun iclasının keçirildiyini də bildirib: “Ümumilikdə, bütün bu görüşlər həmsədrlər tərəfindən həyata keçirilən son vasitəçilik səylərini və Sankt-Peterburq sammitinin nəticələrinə həsr olunub. Fransalı və amerikalı həmkarlarım prezident Fransua Olland və dövlət Con Kerrinin fikirləri barədə məlumat verdilər. Biz, həmçinin, növbəti addımlar barədə danışdıq”.\nQeyd edək ki, Qarabağ problemi ABŞ dövlət katibi Con Kerrinin Moskvaya səfəri zamanı da müzakirə ediləcək.\nABŞ Dövlət Departamentinin sözçüsü Con Kirbi bildirib ki, Kerri iyulun 14-də Moskvaya səfər edəcək: “Kerri Moskvaya Parisdən, Fransa prezidenti Fransua Olland ilə görüşündən sonra səfər edəcək. Dövlət katibi səfər çərçivəsində Suriya, Ukraynadakı vəziyyəti, eləcə də Dağlıq Qarabağ münaqişəsinin nizamlanmasını müzakirə edəcək”.


Birinci Şamuel 5 - Azərbaycan dilində Müqəddəs Kitab\nBirinci Şamuel 5\n1Filiştlilər Allahın sandığını ələ keçirib Even-Ezerdən Aşdoda apardılar.\n2Allahın sandığını Daqonun məbədinə aparıb Daqonun heykəlinin yanına qoydular.\n3Ertəsi gün Aşdodlular erkən duranda Daqonu Rəbbin sandığının önündə üzüstə yerə düşmüş gördülər. Onlar Daqonu götürüb öz yerinə qoydular.\n4Amma ertəsi gün səhər erkən durduqları vaxt gördülər ki, Daqon yenə Rəbbin sandığının önündə üzüstə yerə düşmüşdür. Bu dəfə isə Daqonun başı ilə iki əli qırılıb kandarın üstünə düşmüş və yalnız gövdəsi qalmışdı.\n5Daqonun kahinləri də, Aşdoddakı Daqon məbədinə gələnlər də buna görə bu günə qədər bu məbədin kandarına ayaq basmırlar.\n6Rəbbin əli Aşdodlular üzərində ağırlaşdı. Onlara və ətrafındakı camaata bəla verib bədənlərinə şişlər çıxartdı.\n7Aşdodlular vəziyyətin belə olduğunu görəndə dedilər: «Qoy İsrail Allahının sandığı bizim yanımızda qalmasın, çünki Onun əli bizim və allahımız Daqonun üzərində ağır oldu».\n8Ona görə də hər tərəfə qasidlər göndərərək bütün Filiştlilərin ağalarını yanlarına toplayıb soruşdular: «İsrail Allahının sandığını nə edək?» Filiştlilərin ağaları isə dedilər: «İsrail Allahının sandığı Qata aparılsın». Beləliklə, İsrail Allahının sandığını Qata apardılar.\n9Onlar sandığı Qata gətirəndən sonra Rəbbin əli bu şəhərin üstündə də ağırlaşdı. Şəhəri dəhşətli qorxu bürüdü, böyükdən-kiçiyə qədər şəhər sakinlərinin hamısına zərbə dəydi. Onların da bədənlərinə şiş çıxdı.\n10Bu hadisədən sonra Allahın sandığını Eqrona göndərdilər. Allahın sandığı Eqrona çatanda Eqronlular fəryad qoparıb dedilər: «Bizi və xalqımızı öldürmək üçün İsrailin Allahının sandığını bura gətirdilər!»\n11Ona görə də hər tərəfə qasidlər göndərib bütün Filiştlilərin ağalarını yanlarına toplayaraq dedilər: «İsrail Allahının sandığını göndərin getsin yerinə, qoy bizi və xalqımızı qırmasın». Çünki bütün şəhəri ölüm vahiməsi bürümüşdü və Allahın əli ora üçün də çox ağır olmuşdu.\n12Sağ qalanların da bədənlərinə şiş çıxdı və şəhərin fəryadı ərşə qalxdı.\n< Birinci Şamuel 4\nBirinci Şamuel 6 >


Bakıda 9 831 uşaq I sinfə elektron sistemlə qeydiyyatdan keçdi » Azərbaycanın xəbər portalı - NEWS24.AZ\nBakıda 9 831 uşaq I sinfə elektron sistemlə qeydiyyatdan keçdi\n12 mart 2020, 13:54\nBakı Şəhəri üzrə Təhsil İdarəsindən News24.az-a verilən məlumata görə, 2019-2020-ci tədris ilində məktəbəhazırlıq qruplarında təhsil alan 24 722 uşağın I sinfə qəbulu sistemdə avtomatik elektron sorğu yaradılmaqla həyata keçirilib. Bununla da paytaxt üzrə I sinfə ümumilikdə 34 553 uşaq elektron qeydiyyatdan keçib. Bu göstərici nəzərdə tutulan şagird qəbulu proqnozunun təxminən 70 faizindən çoxdur.\nVALİDEYNLƏRİN DİQQƏTİNƏ! Birinci sinfə qəbulla bağlı YENİLİKLƏR AÇIQLANDI\n02 mart 2020, 12:09\nBu tarixdən birinci sinifə elektron qəbul BAŞLANACAQ\n02 mart 2020, 12:40\nBakıda birinci sinfə qəbulla bağlı statistika AÇIQLANDI\n06 aprel 2020, 14:58\n04 aprel 2019, 12:21\nBakıda I sinfə qəbulla bağlı 43 739 nəfər MÜRACİƏT ETDİ\n11 may 2020, 10:34


Elşad Şərifov zirvədə!\nŞüvəlan qəsəbəsində yerləşən Ağır Atletika Akademiyasının yarış zalında keçirilən kişilər və qadınlar arasında ağır atletika üzrə Azərbaycan çempionatında ikinci yarış günü davam edir.\nKişilər arasında çəkisi 81 kq-a qədər olan idmançılar qalibi müəyyən ediblər. Toplam 297 kq (131+166) çəkinin öhdəsindən gələn Elşad Şərifov qızıl medala sahib çıxıb. Toplam 295 kq (135+160) nəticə ilə Kənan Əliquliyev ikinci, toplam 267 kq (120+147) nəticə ilə Füqan Əliyev üçüncü yeri tutublar.\nQaliblərin təltifetmə mərasimində mötəbər qonaqlar iştirak edib. Milli Məclisin deputatları Kamal Cəfərov, Müşfiq Cəfərov və Rauf Əliyev fəxri kürsüdə yer alan idmançılara medal və diplomları təqdim ediblər.


"Kənar auditorlara qarşı xüsusi tələblər"ə dəyişiklik edilə bilər\n12 iyul tarixində Auditorlar Palatası Şurasının videokonfrans formatında növbəti iclası keçirilib.\nBu barədə Palataya istinadən xəbər verilir.\n1. “Auditorun şəxsi kabineti” sistemində auditor təşkilatlarının və sərbəst auditorların fəaliyyətini əks etdirən yarımillik (illik) hesabatın, müqavilələrin və rəylərin qeydiyyatı haqqında təlimatın təsdiq edilməsi;\n2. “Auditorların məsuliyyətinin gücləndirilməsi tədbirləri”nin layihəsi;\n3. “2021-ci il üzrə auditorların ixtisasartırma kursunun tədris proqramı”nın təsdiq edilməsi;\n4. Şura yanında Keyfiyyətə nəzarət və keyfiyyətin idarəedilməsi üzrə komitə tərəfindən aparılmış keyfiyyətə nəzarət üzrə monitorinqlərin nəticələrinə dair komitənin 16 iyun 2021-ci il tarixli 2 nömrəli protokolunun təsdiq edilməsi;\n5. Şuranın 28 dekabr 2004-cü il tarixli 143/1 nömrəli “Auditor xidməti bazarında haqsız rəqabət hallarının aradan qaldırılması üçün qabaqlayıcı tədbirlər barədə” qərarına dəyişiklik edilməsi;\n6. Şura yanında Keyfiyyətə nəzarət və keyfiyyətin idarəedilməsi üzrə komitənin müfəttişlərinin siyahısında dəyişiklik edilməsi;\n7. Şuranın 31 oktyabr 2019-cu tarixli 313/3 nömrəli qərarı ilə təsdiq edilmiş “İctimai əhəmiyyətli qurumlarda və publik hüquqi şəxslərdə maliyyə hesabatlarının auditini aparan kənar auditorlara qarşı xüsusi tələblər”ə dəyişiklik edilməsi.


Rusiya üztanıma texnologiyasına görə tənqid olunur – Amnesty International\n31 Yanvar 2020 - 20:09\nRusiya üztanıma texnologiyasına görə tənqid olunur –Amnesty International\n“Amnesty International” hüquq-müdafiə təşkilatı Rusiyanın üztanıma sistemlərinin istifadəni genişləndirmək planlarını tənqid edib.\nQurum bildirir ki, ictimai toplantılar zamanı bu sistemlərin tətbiqi etirazçılara “mütləq buxovlayıcı təsir” göstərəcək.\nLondonda mənzillənən insan haqları təşkilatı bu çağırışla yanvarın 31-də çıxış edib. Bu arada Moskva məhkəməsi belə texnologiyadan dinc etirazların dağıdılmasında istifadəyə qarşı şikayətə baxmalıdır.\nÜztanıma texnologiyası “dərin müdaxilə xarakterlidir”, – Amnesty International-ın Rusiya direktoru Nataliya Zviagina bəyanatında deyib.\n“Rusiyanın onsuz da zorakı davranan hakimiyyətinin əlində, belə sistemlərin şəffaflıq və hesabatlılığının olmadığı bir şəraitdə bu, dinc etirazçıya qarşı qisası tamamilə yeni səviyyəyə çatdırmağın alətidir”, – o xəbərdarlıq edib.\nMəhkəmə fəalların iddiasına baxmağa başlayıb\nSon illər Rusiya üztanıma texnologiyasının inkişafında aparıcı qüvvəyə çevrilib. Eyni zamanda Kremlin tənqidçiləri və insan haqları fəalları Prezident Vladimir Putinə qarşı narazı səslərin və vətəndaş cəmiyyətinin susduruldurulduğunu bildirirlər.\nYanvarın 31-də Moskvanın Tverskoy Rayon Məhkəməsi insan haqları fəalı Alyona Popova və müxalif siyasətçi Vladimir Milovun iddiasına baxmağa başlayıb. Onlar üztanıma texnologiyasından yürüşlərdə istifadənin yasaqlanmasını, daha öncə toplanmış şəxsi informasiyanın silinməsini istəyirlər.\nÖtən ilin noyabrında Moskvada başqa bir məhkəmə Popovanın iddiasını icraata götürməkdən imtina edib. O, şəhərdə video-nəzarət sisteminin qurulması ilə özünün gizlilik hüququnun pozulduğunu iddia edirdi.\nMoskvada vəkil kimi çalışan, tanınmış qadın hüquqları fəalı olan Popova deyib ki, 2018-ci ildə etiraz zamanı onun kimliyinin müəyyənləşdirilməsi üçün üztanıma kameralarından istifadə olunduğunu bilincə belə bir iddia qaldırmaq qərarına gəlib.\nO, sonradan cərimələnib, məhkəmə onun Rusiyanın ictimai toplantılarla bağlı qanunvericiliyini pozması qərarına gəlib.\nMoskvanın metro şəbəkəsini əhatələyən üztanıma sistemi sentyabrdan tam işə düşməlidir. (azadliq.org)


Disleksiya və öyrənmə qüsurları | Formalaşma və tədqiqatlar\nDisleksiya, öyrənmənin ən böyük düşmənlərindən biridir\nNuriyyə | | tips\nLa disleksiya Yüzlərlə uşağın düzgün təhsil almasına mane olan az-çox ciddi bir xəstəlik halına gəldi. Əksər hallarda, oxu problemlərinə çevrilir. Tək şey bu olmasa da, vurgulu sözlərin aşkarlanmasında çətinliklər olduğu üçün.\nGranada Universitetinə görə disleksiyası olan uşaqlar qəbul etməlidir fəaliyyət tonları, vurğuları və intonasiyanı fərqləndirmək üçün danışıq və oxu bacarıqları. Nəzərə alınmalıdır ki, sözləri düzgün tanımaqda, yazım səhvləri olmadan yazmaqda və sözləri deşifr etməkdə çətinlik çəkirlər. Artıq nəticələrini bilirsiniz: vaxtında aşkarlanmazsa, performans əhəmiyyətli dərəcədə düşə bilər.\nDisleksiya olan uşaqlara kömək etmək üçün yalnız etməlisiniz dəstək və motivasiya ev tapşırıqlarını yerinə yetirmək üçün kifayət qədər vaxt ayıraraq onlara dərs verən peşələrlə müntəzəm əlaqə saxlayaraq onlara. Həm də, xüsusilə düzgün oxumağı təşviq edən və şifahi fəaliyyət göstərən məşqlərin müxtəlif növlərinə başlamaq lazımdır.\nUşaqların hamısı eyni geyinmir ritmo, yəni kim olduğuna görə uyğunlaşmalı olacağıq. Vəziyyəti yoxlamaq üçün ilkin bir araşdırma etmək lazım ola bilər.\nDisleksiya bir şey ilə xarakterizə olunursa, bunun çoxuna səbəb olmasıdır çətinliklər təsirlənənlərə. Dəstəyin vacib olduğunu və bir az səy göstərərək uşaqların xəstəliyin problem olmadığı qədər uzağa gedə biləcəyini unutmayın.\nMəqaləyə tam yol: Formalaşma və tədqiqatlar » xəbər » tips » Disleksiya, öyrənmənin ən böyük düşmənlərindən biridir\nMinlərlə gənc yalnız xaricdə təhsil almağı düşünür\nBeləliklə çox oxumaqdan və ya çox işləməkdən yoruluruq


Tramp Abe ilə “Tokio 2020” Yay Olimpiya Oyunlarını müzakirə etdi\n12:57 13-03-2020 | 308\nYaponiyanın baş naziri Şinzo Abe və ABŞ prezidenti Donald Tramp yeni koronavirusun yayılmasına qarşı mübarizəni gücləndirmək istiqamətində əməkdaşlığı möhkəmləndirəcəklər. İki ölkənin liderləri, həmçinin “Tokio 2020” Olimpiya və Paralimpiya Oyunlarının təşkili üçün birgə çalışmaq barədə də razılığa gəliblər.\nYeniAvropa xarici KİV-ə istinadla xəbər verir ki, bu barədə razılıq martın 13-də Yaponiya və ABŞ liderlərinin təqribən 50 dəqiqə davam edən telefon danışığı zamanı əldə edilib.\nŞ.Abe deyib ki, onun hökuməti koronavirusun yayılmasının qarşısını almaq məqsədilə irimiqyaslı tədbirləri təxirə salıb və sərhəd nəzarətini gücləndirib. O, həmçinin qeyd edib ki, hökumət virusun yayılmasının qarşısını almaq üçün bundan sonra da qətiyyətlə hərəkət edəcək.\nD.Tramp öz növbəsində ABŞ-ın virusun yayılmasının qarşısını almaq üçün var gücünü sərf etdiyini deyib.\nTokioda keçiriləcək Olimpiya və Paralimpiya oyunlarına gəlincə, Ş.Abe qeyd edib ki, Yaponiya tərəfi yarışların cədvələ uyğun olaraq keçirilməsi üçün bütün lazımi addımları atır.\nD.Tramp Yaponiyanın bu istiqamətdə şəffaf fəaliyyətini yüksək qiymətləndirib.\nQeyd edək ki, Ş.Abe ilə telefon danışığından əvvəl D.Tramp öz “Twitter” səhifəsində Tokioda keçiriləcək Oyunların bir il sonra təşkilinin mümkünlüyü barədə yazıb. Lakin Yaponiya hökumətindəki mənbələr telefon danışığı zamanı bu məsələyə toxunulmadığını bildirirlər.


İŞİD-a qoşulmaq isteyen 4 azerbaycanlı tutuldu - Azadliq Xeber\nİŞİD-a qoşulmaq isteyen 4 azerbaycanlı tutuldu\nTürkiyədə İŞİD terrorçularına qoşulmaq üçün Suriyaya getməyə çalışan 471 nəfər yaxalanıb.\nANS PRESS-in Türkiyə mətbuatına istinadla verdiyi məlumata görə, saxlanılanlar Qaziantepdən keçərək münaqişə ocağına getmək niyyətində olublar.\nSaxlanılanların böyük əksəriyyəti türklər olsa da, onların arasında əcnəbilər də var. Onlardan 64-ü Rusiya, 8 Liviya, 7 Mərakeş, 7 Fransa, 51 Suriya, 4 Tunis, 5 Səudiyyə Ərəbistanı, 11 Almaniya, 2 Çin, 1 Norveç, 10 Qazaxıstan, 2 İtaliya, 1 İsveç, 4 Azərbaycan, 1 İspaniya, 5 Tacikistan, 1 Hollandiya, 1 Banqladeş, 1 Misir, 3 Özbəkistan, 1 Gürcüstan, 1 Bəhreyn, 4 Makedoniya, 18 İndoneziya, 2 Pakistan, 4 Qırğızıstan və sairə ölkə vətəndaşları olub.\n269 şəxs barəsində “terror təşkilatına qoşulma” maddəsi ilə cinayət işi açılıb. 214 nəfər isə deportasiya edilib.


Qaziantep Beynəlxalq Simpoziumu «Təlimdə İKT və egitim texnologiyaları» 04-06.10.2012\n« Constructive approach in the education\nPedaqoji texnologiyalar treninqinin məhsulu »\nTürkiyənin Qaziantep universitetində kecirilən beynəlxalq simpoziuma Azərbaycandan üc müəllim qatılmışdı. Simpozium təlimdə İKT və pedaqoji texnologiyalara həsr edilmişdi. Simpoziumda 300-dən cox məruzələr dinlənilmişdir. Məruzələrin cox hissəsi universitet müəllimləri tərəfindən aparılan araşdırmalara bəhs edilmişdi. Orta məktəbdə təlim prosesinə İKT və pedaqoji texnologiyaların inteqrasiyasına həsr olunan məruzələr isə az sayda idi. Zərifə Əliyeva adına liseyin müəllimi A.Tahirlinin “İnnovasiya və təlimdə dəyişiklik” , Respublika incəsənət gimnaziyasının müəllimləri Təranə Əliyeva və Yaqut Əzimzadənin “Təlimdə konstruktiv yanaşma” və bu sətrlərin müəllifinin “Formal-məntiqi və qeyri səlis məntiq üzrə yeni təlimin qurulması” məruzələri iştirakcıların diqqətini cəlb edərək geniş diskussiya səbəb olmuşdur. “Formal-məntiqi və qeyri səlis məntiq üzrə yeni təlimin qurulması” məruzəsinin təqdimatı 19 əsrdən bu yana təlmin dəyişilməməsi, onu biliklərin hazır şəkildə şagirdlərə ötürülməsi haqqında bəhs dən sonra təlim sisteminin dəyişmə yollarından danışıldı. Yeni təlim sisteminin məqsədi: düşünən, problemləri həll etməyi bacaran, daimə biliklərini təzələməyə bacarıqlı olan, işini düzgün planlaşdıran, ünsiyyət qurmağı bacaran bir şəxsin yetişdirməsidir. Bu məqsədlərə catmaq ücün yeni təlim sistemi qurulmalıdır. Yeni təlim sisteminin qurulması ücün üc əsas şərt vacibdir: fənn biliklərinin formal-məntiqi və qeyri səlis modelləşdirilməsi, təlim usulunun dəyişdirilməsi və yeni düşündürücü semantik tapşırıqların yaradılması. Bu üc şərt şagird təfəkkürünün inkişafına yönələrək onu düşünərək, anlayaraq oxumağa sövq edir, yeni biliklərini qurmaq ücün şərait yaradır. Bu istiqamət isə cağdaş dünyapedaqogikasınını əsas istiqamətlərindən biridir.“Formal-məntiqi və qeyri səlis məntiq üzrə yeni təlimin qurulması” məruzəsinin təqdimatını slaydda izləyə bilərsiniz.\n6_the INTERNATIONAL KOMPYUTER AND INSTRUCTIONAL TECHNOLOGIES SIMPOSIUM GAZIANTEP\nPosted in Konstruktivizm haqqında, Layihələr, Müəllimdən müəllimə, Nailiyyətlərimiz, Xəbərlər | Tags: anlayaraq, biliyin yaradılması, düşünərək oxumaq, Formal-məntiq, hazır bilik, qeyri səlis məntiq, semantik tapşırıqlar, yeni təlim\nİTA Denmark və “İdrak məktəbi” Azərbaycan “Dayanaqlı təhsil sisteminin dəyişdirilməsi” birgə beynəlxalq layihəsi.\nÖyrədilən şagirdlərin öyrənən və yaradan şagirdlərə çevrilməsi.\nMüəllimlərin təlim fəaliyyətlərinin intensiv dəyişdirilməsi Bakı ş. T. Həsənov adına 23 № eksperimental məktəbi. “Öyrətmədən öyrənməyə keçid” layihəsi\nAzərbaycan-Türkiyə-YOES bacarıqlar Bilik strukturları Bünyatovanın konstruktiv təlimi fəal təlim inkişaf inkişaf etdirici yanaşma innovativ təlim interaktiv təlim ismin halları J.Piaje kompetensiya konstruktiv dərs Konstruktivizm tarixi konstruktiv təlim konstruktiv təlim mərkəzi konstruktiv yanaşma ilə interaktiv təlim kouçinq kurikulum layihə metodik vəsait Müsabiqə müəllim Müəllim şagird münasibəti mənimsəmə məntiqi bilik strukturları Pedagoji texnologiyalar pedaqoji texnologiya riyaziyyat treninq treninqlər təfəkkür təhsil kouçinqi təqdimat Vıqotski Xəbərlər YOES- öyrənmə İdrak məktəbi İlin ən yaxşı müəllimi Şagird təfəkkürü şagird əqli fəaliyyət интерактивное обучение стандарты


Bazar gününe nifret eden millet - Azadliq Xeber\nBazar gününe nifret eden millet\nBazar gününə nifrət edən millət\n26.07.2016 / 05:09 xeber –\nDünya insanları üçün bazar günü istirahət, işdən azad olmaq deməkdir. Amma ingilislər bazar gününü sevmir.\nLent.az-ın “musavat.com”-a istinadən məlumatına görə, onlar üçün istirahət cümə günü saat 6-dan sonra başlayır və bazar günü səhər saatlarında bitir. Çünki bazar günü başlayan kimi onlar yeni və gərgin iş gününə hazırlaşır.\nHəftəlik geyimlərini yuyub ütüləyən, ya da onları camaşırxanadan götürən ingilislər həftəlik iş, ailə qrafiklərini də həmin gün qurur. Həftəlik ərzaq bazarlığı, evin əyər-əskiklərinin həlli də məhz həmin günə təsadüf edir. Bu səbəbdən də bazar günü ingilislər üçün yarı iş günü sayılır. Çünki sadaladığımız bu işləri görmək elə iş günündəki qədər enerji tələb edir.


12 noyabr Ümumdünya Pnevmoniyaya qarşı Mübarizə Günüdür - XƏBƏRLƏR - Fins.az\nMədənçilik "mining" nədir?\nNə üçün immiqrantlar Kanadanı tərk edir ? – SƏBƏBLƏR\nQalaaltıda istirahət mərkəzi icarəyə verilir\nTürkiyəyə turlar bahalaşacaq, amma çıxış yolu var - MÜSAHİBƏ\nBildiriş almısız? - “Coinbase”\nBitcoin əməliyyatlarını daha əlverişli şərtlərlə reallaşdırmaq mümkün olacaq\n“Atəşgah Sığorta” işçi axtarır – VAKANSİYA\n“Bank of Baku” işçi axtarır – VAKANSİYA\nBu ildən Azərbaycana “Boeing 737 MAX” təyyarələri gətiriləcək\nBu bankın 5 milyondan çox korporativ müştərisi var\n“Pxençan-2018” Qış Olimpiya Oyunları sona çatır\nDaha bir kəndə təbii qaz verilib\nBu gündən seçicilərə səsvermə vəsiqəsinin verilməsinə başlanılır\nModul tipli 44 təhsil müəssisəsinin qazlaşdırılmasına 830 min manat ayrılıb\n12 noyabr Ümumdünya Pnevmoniyaya qarşı Mübarizə Günüdür\nPnevmoniya və ya ağciyər sətəlcəmi kəskin infeksiya xəstəliklərinə aid edilir. Orqanizm infeksiyaya ən çox hava-damcı yolu ilə yoluxur. Müxtəlif növ viruslar, bakteriyalar və göbələklər pnevmoniyanın törədiciləri ola bilər. Xəstəliyin simptomatikası onu doğuran səbəblərdən, pasiyentin yaşından və sağlamlıq durumundan asılıdır. Xəstəlik kəskin keçir və ya aldadıcı formada inkişaf edir.\nPnevmoniyanın ağciyərdə ağırlaşması daha çox yaşlı adamlarda, immuniteti zəif insanlarda və mükəmməl immunitet sisteminə malik olmayan uşaqlarda müşahidə edilir. Ağciyər sətəlcəmi qripəbənzər simptomlarla KRX (kəskin respirator xəstəlikləri), KRVİ (kəskin respirator virus infeksiyaları) fonunda inkişaf edir. “Özünümüalicə” zamanı temperaturu aşağı salan preparatlar qəbul edərkən pnevmoniyanın yaranma riski və digər ağırlaşmalar artır. Bu, infeksiyanın tənəffüs yolları ilə aşağı yayılmasına və ağciyərlərdə infeksiya mənbələrinin yaranmasına səbəb olur. Pnevmoniyanın profilaktikası tam müalicə kursu və vaxtında diaqnoz qoyulmasıdır.\nPnevmoniya bütün dünyada yetkinlik yaşına çatmayanlar arasında ölümün başlıca səbəbidir, ilk növbədə məhz uşaqlar bu xəstəlikdən əziyyət çəkirlər. Hər il bu xəstəlik beş yaşadək 1,4 milyon uşağın həyatına son qoyur. Bu, QİÇS, malyariya və qızılcadan ölənlərin birgə statistik göstəricisindən çoxdur. Pnevmoniya hər yerdə yayılıb, lakin ondan daha çox Cənubi Asiya və Afrika ölkələrindəki uşaqlar əziyyət çəkirlər.\nHər il noyabrın 12-də Uşaq Pnevmoniyasına qarşı Qlobal Koalisiyanın təşəbbüsü ilə Ümumdünya Pnevmoniyaya qarşı Mübarizə Günü qeyd edilir. Həmin gün səhiyyə müəssisələri profilaktik tədbirlər təşkil edir, tibbi baxışlar keçirirlər. Bundan başqa, könüllülər insanlara pnevmoniya və onlarla bağlı risklərdən danışır, məlumat vərəqələri və bukletlər paylayırlar.\n2009-cu ildə Dünya Səhiyyə Təşkilatı YUNİSEF-lə birgə “Pnevmoniyanın profilaktikası və xəstəliyə qarşı qlobal fəaliyyət planı”nı elan edib. Bu planın məqsədi uşaqların müdafiəsi üzrə kombinə edilmiş tədbirlərlə pnevmoniya ilə mübarizəni, xəstəliyin profilaktika və müalicəsini fəallaşdırmaqdır. Ümumdünya Pnevmoniyaya qarşı Mübarizə Gününün rəmzi mavi cinslərdir. Mavi rəng səmanın, təmizliyin və pnevmoniya ilə xəstələnmə hallarının ümumi səylər nəticəsində minimuma endiriləcəyinə bəslənilən ümidin rəngidir.\nAzərbaycanda yoluxucu xəstəliklərə qarşı mübarizə dövlət siyasətinin sosialyönümlü prioritet istiqamətlərindən biridir. Ölkə rəhbərliyinin bilavasitə dəstəyi ilə bu sahədə mühüm tədbirlər həyata keçirilib. Belə ki, Azərbaycan Respublikası Nazirlər Kabinetinin təsdiqlədiyi “2016-2020-ci illər üçün uşaqlar arasında yoluxucu xəstəliklərin immunoprofilaktikasına dair tədbirlər proqramı” uşaqlar arasında xəstəliyin azaldılmasına yönələn mühüm sənəddir. İndi Avropanın inkişaf etmiş ölkələrində olduğu kimi, Azərbaycanda da 11 yoluxucu xəstəlik – qızılca, məxmərək, parotit, difteriya, göy öskürək, tetanus və başqa xəstəliklər əleyhinə planlaşdırılmış şəkildə aparılan peyvəndləşdirmə tədbirləri ölkənin bütün uşaqlarını əhatə edir. Bu tədbirlər nəticəsində, həmçinin immunlaşdırma işlərinin daim təkmilləşdirilməsi və immunoprofilaktika sayəsində infeksion xəstəliklərə tutulma hallarının azaldılması istiqamətində sabit dinamika əldə olunub.\nBMT TŞ bütün Suriya ərazisində atəşkəs haqqında qətnamə qəbul edib\nPxençxanda Qış Olimpiya Oyunlarını 1,3 milyondan çox insan ziyarət edib\nGürcüstanda Sovet İşğalı günü münasibəti ilə dövlət bayraqları endirilib\n“Əşyalar interneti” üçün yeni platforma təqdim olunub\nBritaniyanın avtomobil markası smartfon təqdim edib\nNazirlik: 560 minədək şəxsin müavinətlərinin artırılması üçün 25 mln. manatadək vəsait ayrılıb\nBirinci siniflərə qəbul üzrə 30 mindən çox sorğu daxil olub\nMSK daha 2 nəfərin prezidentliyə namizədliyinin irəli sürülməsini təsdiqləyib\n“Viber” messencerində yeni funksiyalar təqdim edilib\nÇinli iş adamı “Daimler”in 10%-ni aldı – TEXNOLOJİ HƏMLƏ\nAli məktəb tələbələri üçün prezident təqaüdü artırılıb\nPrezident təhsil infrastrukturunun inkişafı ilə əlaqədar sərəncam imzalayıb\nDoktorantlar və tələbələrin təqaüdləri artırılır\nBerlin kino festivalının qalibi elan edilib\nQar yağacaq – SABAHIN HAVASI\nBu adada hər şey sərbəstdir\nBiznes və uğur / Uğur qazanılmır - gəlir / Сергей Галицкий Магнит\nBiznesmen olmağa nə lazımdır?\nTəbəssüm butün qapıların açarıdır | Personalın biznesdə rolu barədə\n“Qara bazar”da dollar rekord həddə ucuzlaşdı\nSürücülər yanacağı dəyişir - “Qiymətdə yarıbayarı fərq var...”\nBakıda 6,5 l yanacaq işlədən "Kitayski Land Cruiser" satılacaq – FOTOLAR\nİkinci əl bazarda bu avtomobilləri alan tapılmır -SON VƏZİYYƏT\nQar yağacaq – HAVA PROQNOZU\nHəftənin ən aktual mövzuları – BÜLLETEN


SOLFRONT | Sovet sosializmi\nNəşr olunub Apr 23, 2011 | Şərh\nSOVET SOSİALİZMİ – sahib olduqlarımız və itirilmə səbəbləri…\nXalqımızın böyük bir hissəsinin beyninə yeridilib ki, sosializm – “çalov”, “geridə qalmışlıq”, keyfiyyətsiz məhsullar, növbələr və talonlar deməkdir. Ümumilikdə, çoxları belə düşünməyə meyllidirlər ki, Qorbaçov yenidənqurmasının son illəri elə sosializmin özüdür.\nXalqa yeridilib ki, bazar iqtisadiyyatı səmərəlidir, plan iqtisadiyyatı isə geridə qalmışlıq və çıxılmaz dalandır, onun ayrı-ayrı nailiyyətləri isə naməlum şəxslərin əməyinə əsaslanır.\nBəs doğrudan da belədirmi? Stalinin vaxtında Sovet İttifaqında – azad seçki hüququ, cinsi bərabərlik, ictimai mobillikdəki maneələrin dəf edilməsi (öz mənşəyindən və təbəqəsindən asılı olmayaraq istənilən şəxs “hər şeyə” nail ola bilərdi), təhsil və məsələn, kilsə kimi feodal institutlara təzyiqin olmaması gerçəkləşdirildi. Qısa zamanda 80 milyon kəndliyə oxumaq və yazmaq öyrədildi, məgər bu Maarifləndirmənin qələbəsi deyil? Moskva metrosu və göydələnlər o zamanlar möcüzə kimi təsvir edilirdi, görkəmli, o zaman üçün müasir tikililər gerçəkləşmiş fantastik gələcək hissi yaradırdı. Sənaye istehsalı artımı öz tempinə görə hələ heç bir ölkə tərəfindən ötüb keçilməmişdir. Bu, “sosialist iqtisadiyyatının səmərəsizliyinə” – dünyada bir çoxlarının beyninə, xüsusilə də bu səmərəliliyin nümayiş edildiyi ölkədə uğurlu şəkildə yeridilmiş tezisə dair fikirlər idi. Müharibədən sonra yapon möcüzəsinə, indi isə çin möcüzəsinə heyrətlənirlər, bunlardan daha möcüzəlisi isə – sovet möcüzəsi idi.\nİyirminci əsrin 30-cu illərində kapitalist dünyası iqtisadi depressiyaya düçar olur. Böyük işsizlər cərgəsi yaranır, bankirlər intihar edir, vərəm xəstəliyi tüğyan edir. Bu zaman isə SSRİ-dən ABŞ-a gələn turistlər kapitalist dünyasına yuxarıdan aşağıya baxırlar: “Hansısa oktyabraqədərki Eles, al` Konotop” (red. geridə qalmışlığın rəmzi kimi), “Birmərtəbəli Amerika”. Əksinə, Rusiyada olanlar və ya orada baş verənlər ilə yaxından tanış olanlar isə heyrətləndirici şeylər danışırdılar. H.Uells və B.Şou, R.Rolan və A.Barbyus, L.Aragon və T.Drayzer, E.Heminguey və E. Feyxtvanger, R.Taqor və C.Neru – o zamankı elitanın bütün bu ən qabaqcıl, “dəbdə olan” xadimləri SSRİ-də olmuşlar və açıq və ya gizli şəkildə həddən artıq heyranlıqla dolu kitab və esselər yazmışlar.\nƏgər 19-cu əsrin ortalarında liberalizm, necə deyərlər, nəzəri cəhətdən böhran içində idisə, yəni kommunizm və sosializm isə sadəcə bu pozisiyadan ziyalıların hər şeyi ifşa etdiyi, dəbdə olan ideyalar idisə, 30-cu illərdə vəziyyət kəskin şəkildə dəyişdi. Kommunizm, göründüyü kimi, təcrübədə özünün böyük üstünlüyünü nümayiş etdirdi. İdeya cismə çevrildi. Müxtəlif ölkələri “Sovetlərdəki kimi istəyirik” şüarları səslənən tətillər silkələdi. Boş yerə deyildi ki, NKVD asanlıqla ən yüksək rütbəliləri və ən yaxşı alimləri – sırf ideya əsasında cəlb edirdi. “Kembric dörtlüyü” hadisəsi qabaqcıl qərb ziyalılarının kommunist meylləri olmadan mümkün olmazdı.\nSSRİ-nin Almaniya üzərində qələbəsindən sonra vəziyyət kəskinləşdi. “Dünyanın mütərəqqi ictimaiyyəti” nöqteyi-nəzərindən İkinci Dünya Müharibəsində iki qüvvə toqquşdu: bir qüvvə o zaman olan ən mütərəqqi ideyaları, yəni kommunizmi təmsil edir, ikincisi isə – ən mürtəce, rasizmə qədər ən milliyətçi, feodal və geridə qalmış ideyaları – faşizmi təmsil edirdi. Hələ də kimin tərəfində olduğuna qərar verməyənlər üçün həqiqət anı gəlib çatdı.\nMüvafiq olaraq, SSRİ-nin bu müharibədə qələbəsi tərəqqinin, azadlığın, elmin, texnikanın, insanların bərabərliyinin prinsipial qələbəsi, təbəqələşmənin, istismarın, müstəmləkəçiliyin, cəhalətpərəstliyin tezliklə məhvi demək idi.\nSSRİ qalib gəldikdə (qələbəni məhz SSRİ çalmışdı, o zaman buna şübhə yox idi) “bütün mütərəqqi insanlığa” məlum oldu ki, tarixi həqiqət, gələcək kimin tərəfindədir. Stalinin növbəti qələbələri bu fikri yalnız təsdiq edirdi.\nAvropa ABŞ-ın köməkliyi və iri daxilolmalar (Marşal planı) ilə bərpa olunur. Tədricən. Bizdə hər şeydə qiymətləri aşağı salırlar, İngiltərə isə kart sistemini SSRİ-dən bir neçə il sonra ləğv edilir! Hələ də kimsə “sosializmin iqtisadi səmərəsizliyi” haqqında danışır? Müharibədən sonrakı Avropada hər yerdə böyük növbələr, natəmizlik, kasıblıq, hiperinfilyasiya, bahalı təhsil və səhiyyə hökm sürür (bunlar cəmi yarım əsr əvvəl idi).\nSSRİ-də isə 50-ci illərdə ilk peyk, sonra isə kosmosda ilk insan… Sovet reaktiv təyyarəsi TU – 104 bu zaman buna bənzər heç nəyi olmayan qərb dünyasını şoka saldı. Sovet minik maşınları “Volqa” və “QAZ–21” hansısa qardaş Bolqariyada deyil, Fransada avtomobil salonlarında mükafatlar alırdı… SSRİ-nin nailiyyətləri isteblişmenti şoka salır və əmək insanlarını sevindirirdi.\nSosializmdəki qul əməyi şüarı özü-özünə ziddir. Publisistlər çoxlu vaxt və kağız sərf etmişlər ki, azad kapitalist əməyinin sosialist “qul” əməyindən daha səmərəli olduğunu sübut etsinlər. Sonra isə bir o qədər də vaxt və kağız sərf etmişlər ki, Stalin dövrü SSRİ -sinin qul əməyinə əsaslandığını sübut etsinlər. Heç bir fikrin olmadığı yerdə iki fikrin bir-birinə uyğun olmasını tələb etmək bizim tərəfimizdən həmin cənablara qarşı son dərəcə ağır münasibət olardı.\nYaxşı – deyə bizə etiraz edə bilərlər – tutaq ki, bunlar hamısı var idi. Bəs sonra hara yox oldu? Nə üçün biz müharibədən sonrakı dövrdə kart sistemini müharibədə iştirak edən bütün avropa ölkələrindən qabaq ləğv etdik, 80-ci illərin ortalarında isə yenidən bu sistemi tətbiq etdik? Nə üçün Qərbdə mükafatlar alan yerli minik maşınları əvəzində köhnə – kürüşlər gəldi? Və sairə.\nDoğrudan da, Sovet hakimiyyəti dövrünün son illərində mövcud təsərüfat sistemi pis işləyirdi. Bunun iki səbəbi ola bilər: ya bu sistemin konstruksiyasında əvvəlcədən müəyyən çatışmazlıqlar var ki, bunlar da sistemi yararsız edir, ya da o, hansısa səbəblərdən xarab olmuşdur, deyək ki, çirkləndirilmişdir. Aydındır ki, əgər bunun günahkarı birinci səbəbdirsə, o zaman bu gün pis fəaliyyət göstərən sistem dünən də pis işləməli idi. Bu barədə nə demək olar? Yuxarıda göstərilən misallardan başqa müstəqil mənbələrdən fikirlərə baxaq. 50-ci illərin sonunda ABŞ-da iki sistemin rəqabəti vəziyyətində sovet iqtisadiyyatının imkanlarını qiymətləndirmək üçün tədqiqatlar aparılmışdı. O zaman müəlliflər belə yazırdılar: “Rusiya son bir neçə onillik ərzində yüksək sürətli iqtisadi artıma şahid olur… Sovet iqtisadi təhdidi kifayət qədər böyükdür və sürətlə artır”. “Sovet iqtisadi çağırışı real və təhlükəlidir və bunu açıq demək lazımdır”. Gətirilən sitatlar o zaman ABŞ-da aparılmış bir deyil, iki müxtəlif tədqiqatdan gətirilmişdir.\nBeləliklə, bir daha faktı qeyd edək: ölkəmizin iqtisadi mexanizmi müəyyən vaxta qədər səmərəli işləyirdi. Bəs onun fəaliyyətindəki növbəti kəsilmələr nə ilə əlaqədardır?\nBundan baş çıxarmaq üçün ölkə tarixinə qısa nəzər salmaq lazımdır. Yeni iqtisadi siyasət (НЕП) dövründə xüsusi kapitalın sıxışdırılması ilə yanaşı, SSRİ-də dövlətin iqtisadiyyat sektorunun tənzimlənməsi metodları axtarılırdı. Bu axtarış ibrətamizdir. Əvvəllərdə əmtəə-pul mexanizmini istifadə etməyə çalışırdılar. 1923-cü ilin aprelində VTİK və SNK-nın “Kommersiya uçotu əsasında fəaliyyət göstərən dövlət sənaye müəssisələrinə dair (trestlərə)” dekreti dərc edildi. Bu dekretdə göstərilmişdi ki, bu trestlər maksimal mənfəət əldə etmək məqsədi ilə təşkil edilmişdir və dövlət xəzinəsi onların borclarına görə cavabdeh deyil. Trestlərə geniş təsərrüfat müstəqilliyi, öz məhsuluna qiymət təyin etmək hüququ və müstəqil pərakəndə təsərrüfatlar qismində bazarda azad şəkildə çıxış etmək imkanı verildi. Təbii ki, trestlər mənfəət arxasında qaçdılar və öz məhsullarına qiyməti elə qaldırdılar ki, ölkədə ciddi iqtisadi böhran yarandı.\nBu böhran bir çox alimləri və təsərrüfatçıları mərkəzləşdirilmiş rəhbərlik və müəssisələrin təsərrüfat müstəqilliyinin uyğunluğu, ictimai mülkiyyət şəraitində mənfəətin rolu və təbiəti kimi problemlər üzərində düşünməyə vadar etdi. Böhranın nəticələri XIII partiya konfransında təhlil edildi. Mənfəət mənbəyi olmadan maksimal mənfəət şüarları tənqid olundu və planlı əsasın güclənməsi zərurəti ilə nəticələndi. Böhran mərkəzləşdirilmiş qaydada təcili tədbirlərlə aradan qaldırıldı.\n1927-ci ildə dövlət və sənaye trestləri haqqında yeni əsasnamə qəbul olundu ki, ona əsasən trestlər kommersiya əsaslarında, amma artıq mərkəz tərəfindən təsdiq edilmiş plan tapşırıqlarına uyğun olaraq fəaliyyət göstərməyə davam edəcəkdilər. Nəticədə isə, tezliklə aydın olduğu kimi, iqtisadiyyat “məsrəfli” xarakter qazandı.\nQiymət bazarla deyil, xərclərin nəzərə alınması ilə planla müəyyən olunduğuna görə müəssisələr, o zaman deyildiyi kimi “gəlirləri azaldaraq, xərcləri şişirtməyə” başladılar. Yenidənqurmadan əvvəlki vəziyyətə bənzər hal yarandı. Amma bu zaman cəfəngiyat dərhal nəzərə çarpdı. Heç kim geriyə – mənfəətin rolunun artırılmasına dönməyi təklif etmədi, belə ki, 1923-cü il böhranı ilə bağlı hadisələr hələ yadda idi. 1929-cu ildə müəssisənin əsas fəaliyyət göstəricisi kimi məhsul keyfiyyətinə dair irəli sürülmüş tələblərə riayət etməklə verilmiş və faktiki maya dəyəri arasındakı fərq qəbul edildi. Dövlət müəssisələrinin məsrəfli meyli dəhral kənarlaşdırıldı. Onlar istehsal xərclərini azaltmağa və məhsulun keyfiyyətini yüksəltməyə “məcbur” oldular. Mənfəət dəyər və stimullaşdırma funksiyasını itirərək sadəcə uçot funksiyasını saxladı. Bu vəziyyət 1965-ci il iqtisadi reformuna qədər qorundu.\n1940-cı ildə 1928-ci ilə nisbətən 6,4 dəfə çox sənaye məhsulu istehsal edilirdi. Artımın yüksək templəri təkcə müharibə ilə kəsildi. Müharibə yeni ictimai quruluşun yüksək həyatqabiliyyətliliyini, onun təsərrüfat mexanizminin səmərəliliyini sübut etdi. Müharibədən sonrakı inkişaf da həmçinin çox sürətli idi.\n60-cı illərin astanasında iqtisadi artım templərinin müəyyən qədər azalması müşahidə olunur. Bunun səbəbi – 1965-ci il iqtisadi reformu idi ki, bu reform mənfəətin rolunu artırdı və dəyər göstəricilərinə natural göstəricilər üzərində üstünlük verdi. Hesab edilirdi ki, “ayrı-ayrı müəssisələrin gəlirliliyi və ya zərərliliyi plan təsərrüfatında qiymətlərin səhv təyinindən başqa heç nəyi göstərmir”. Reform mənfəətə 1929-cu ildə ləğv edilən dəyər və stimullaşdırıcı funksiyalarını qazandırdı. Fərz edilirdi ki, əgər müəssisə mənfəətinin bir hissəsini həvəsləndirmə fonduna keçirə bilsə, bu əməyin stimullaşdırılması problemini həll edəcək, istehsal xərclərinin aşağı salınmasını təmin edəcək və kollektivləri gərgin planlarda maraqlı edəcək. Təcrübədə isə tamam başqa vəziyyət yarandı.\nDəyər göstəricisi (mənfəət, rentabellik, xalis məhsul) öz təbiətinə görə istehsalın səmərəliliyinin deyil, onun xərclərinin ifadəsi olduğuna görə, müəssisə fəaliyyətinin səmərəliliyinin onun istehsal etdiyi məhsulun dəyərinə görə ölçülməsi haqqında fərziyyələr məşhur aviakonstruktor və təsərrüfatçı K. Antonovun hələ o zaman qeyd etdiyi misalla eynidir: İES-ın fəaliyyəti istehsal etdiyi elektrik enerjisi ilə deyil, sərf etdiyi kömürün miqdarı ilə ölçülür – nə qədər çox kömür yandırmışsa, o qədər yaxşı işləmişdir. Xərclərin nəticələr statusu qazandığı təsərrüfat mexanizmi yarandı. Əslində, bizim ölkədə belə bir vəziyyət artıq 1927-1929-cu illərdə müşahidə edilmişdi, amma o zaman bu vəziyyəti nisbətən tez həll etmişdilər.\nBu mexanizmin necə defisit yaratdığını, əməyin israf edilməsinə gətirib çıxartdığını, elmi-texniki tərəqqini yavaşlatdığını və digər mənfi fəsadlara gətirib çıxardığını göstərək.\nDefisit. Müəssisə mənfəət qazanmaqda maraqlı olduğuna görə, o, ilk növbədə özünə sərf edən məhsul buraxmağa səy göstərir. Amma bu və ya digər məhsulun buraxılışına xərclər fasiləsiz olaraq elmi-texniki tərəqqi, əməyin daha mükəmməl təşkili nəticəsində dəyişdiyinə görə, bu məhsulların topdan qiymətləri isə nisbətən sabit olduğundan müxtəlif məhsul növləri müxtəlif zamanlarda müəssisə üçün eyni dərəcədə sərfəli deyil. Bu zaman müəssisə müxtəlif bəhanələrlə ona sərfəli olmayan məmulatlardan qurtulmağa çalışır. Bunun nəticəsində isə müəssisəyə sərfəli olmayan, amma ölkənin təsərrüfatı və əhali üçün son dərəcə əhəmiyyətli olan bir neçə növ məhsulların defisiti yaranır.\nƏməyin israf edilməsi. Buna vadar edən mexanizm aşağıdakı kimidir. Müəssisə mənfəətə can atır, lakin mənfəət topdan satış qiymətindən asılıdır, onun hesablanması üçün ilkin əsas isə maya dəyəridir ki, sonuncu da iş vaxtı sərfindən asılıdır. Nəticədə, əmək məsrəfləri nə qədər yüksəkdirsə, əmtəənin maya dəyəri də bir o qədər yüksəkdir; maya dəyəri nə qədər yüksəkdirsə, plan orqanları da ona o qədər yüksək qiymət təyin edəcəklər; qiymət nə qədər yüksəkdirsə, müəssisənin mənfəəti də o qədər yüksək olacaq. Bəs iş vaxtına qənaət etməyin, əl əməyi xərclərinin azaldılmasının, məhsulun ucuzlaşdırılmasının nə mənası var, o halda ki, bunun əksi olan taktika qiymətlərin artımına gətirib çıxarır və uğurlu iş görüntüsü yaradır.\nQiymət artımı. Mənfəətə istiqamətlənərək istehsalçılar, təbii ki, öz məhsullarına daha yüksək qiymət qoyulmasında maraqlı oldular. Bu zaman aydın oldu ki, yeni məmulata qiymətin təyin edilməsi zamanı orqanlara yüksək maddi və canlı əmək məsrəflərini təsdiq edən sənədi təqdim etmək kifayətdir ki, bununla da əsaslandırılmamış qiymət qüvvəyə minəcək. Belə sənədləşmənin düzəldilməsi bəzi müəssisələrdə xüsusi iş predmetinə çevrildi. Qiymətəmələgəlmə orqanları qiymətlərin qalxmasına mane olmağa çalışsalar da və ərizələrin üçdə birini xərclərin şişirdilməsi səbəbindən geri qaytarsalar da, yenə də xərcləri şişirtmək marağı özünə yol tapır. Belə bir hal məlumdur ki, yeni avadanlığın məhsuldarlığı dəyişməmiş, etibarlılığı azalmış, qiymət isə 2,7 dəfə artırılmışdır. Tamamilə aydındır ki, qiymətlərin qaldırılması nəticəsində əldə edilən mənfəət təmin edilməmiş tələbi artırır, material və məmulatların defisitini artırır, ölkənin maliyyə-kredit sistemini zəiflədir.\nElmi-texniki tərəqqinin yavaşladılması. Elmi-texniki tərəqqi əmək məsrəflərini, bununla da müəssisə işinin dəyər göstəricilərini, nəticədə isə mənfəəti azaldır. Nə üçün özünə ziyan verməli? Leninqradın “Svetlana” birliyində daha dəqiq, uzunömürlü və ucuz qazboşaldıcı cihaz hazırladılar və onun istehsalına başladılar. Nəticədə müəssisə işinin iqtisadi göstəriciləri, o cümlədən satış, əmək məhsuldarlığı, fond verimi, rentabellik kəskin şəkildə azaldı. “Uralximmaş” birliyində konstruktorlar elektroliz üçün yeni, məhsuldarlığına görə altı köhnə qurğunu əvəz edə bilən və daha ucuz qurğu işləyib hazırladılar. Müəssisə yeniliyi tətbiq etmirdi, belə ki, altı qurğunun yerinə birini işə salaraq, o, istehsal dəyərləri məcmusunu, nəticədə isə öz işinin göstəricilərini azaldır.\n1965-ci il reformu nəticəsində iqtisadiyyatda inkişaf edən digər mənfi mexanizmləri də göstərmək olar. Buraya planlaşdırmanın pisləşməsini, ictimai əməyin uçotu sisteminin deformasiyasını və s. daxil etmək olar. Lakin bu “güllərin” hamısı bir kökdən – əmtəə – pul münasibətlərinin rolunu gücləndirmək cəhdindən doğur, halbuki bunun üçün artıq maddi əsaslar yox olmuşdu. Məhz bu göstəricilər, sözün həqiqi mənasında, iqtisadi mərkəzi idarəetmə sisteminin bünövrəsinə vurulmuş çiv kimi “yad cisimlər” rolunu oynadılar. Sistem onları tamamilə çıxara bilmədi və onlar daim fəaliyyət göstərən iqtisadiyyatın dağılması amilini yaratdılar.\nBundan sonra isə, məlum olduğu kimi, “qorbaçov yenidənqurması” ilə ölkədə kapitalizmin birbaşa bərpası başladı…\nAKM – Baku’nun nəzəri materiallarından (c) SOLFRONT\n24.04.2011 at 00:17\nА ЕЩЕ ПРИ ГОРБИ СЛОМАЛИ ОБЩЕСТВЕННОМУ СОЗНАНИЮ ХРЕБЕТ ОДНОСТОРОННЕЙ АНТИСТАЛИНСКОЙ ПРОПАГАНДОЙ И ЗАПРЕТОМ НОРМАЛЬНО ДИСКУТИРОВАТЬ НА ДАННУЮ ТЕМУ. ПОПУЛЯРНОЙ ЛИТЕРАТУРОЙ СТАНОВИТСЯ ЖУРНАЛ ОГОНЕК И ВООБЩЕ ПУБЛИЦИСТИЧЕСКАЯ ЛИТЕРАТУРА. ЕСЛИ ЧТО-ТО И ВЫХОДИТ, ТО ТОЛЬКО НЕ НА ТЕМУ ЗАЩИТЫ ПОЛИТИКИ 30-Х.


Dəməşqdən kritik qərar: Əsəd buna hazırdır\n26 Dekabr 2014 11:24\nSuriyanın Bəşər Əsəd rejimi ilə Rusiya arasındakı danışıqlar sürətlənib.\nPublika.az-ın “Yeni Şafak” qəzetinə istinadən verdiyi məlumata görə, Rusiya prezidentinin xüsusi nümayəndəsi, xarici işlər nazirinin müavini Mixail Boqdanov Suriyanın bu ölkədəki səfiri Riyad Haddad ilə görüşüb.\nDanışıqların əsas hədəfi rejim və müxalifəti bir araya gətirməkdir. Livan mətbuatı da Əsədin güzəştə getməyə hazır olduğunu yazıb. İddiaya görə, Əsəd əksəriyyəti müxalif nümayəndələrindən təşkil olunacaq yeni hökumətin qurulmasına hazırdır.\nMixail Boqdanov dekabrın 7-də İstanbulda Suriyanın Milli müxalifət və inqilab qüvvələri Koalisiyasının başçısı Haydı Bahra ilə görüşüb. Bir müddət əvvəl isə Suriyanın xarici işlər naziri Velid Muallim Rusiya prezidenti Vladimir Putin və rusiyalı həmkarı Sergey Lavrov ilə bir araya gəlmişdi. Əsədin yanvar ayında Moskvaya edəcəyi səfərdə verəcəyi qərarlar da maraqla gözlənilir.\nXatırladaq ki, Suriya müxalifəti ilə Dəməşq rejiminin bir araya gətirilməsi təklifinin dekabrın 1-də Türkiyəyə etdiyi səfərində Vladimir Putin tərəfindən verildiyi iddia edilir. Lakin Putinin iddiasının Türkiyə prezidenti Rəcəb Tayyib Ərdoğan tərəfindən rədd edildiyi deyilir.\nİddiaya görə, Suriyadakı müxalifətlə özlərinin də təmasda olduğunu dilə gətirən Putin “Sizin müxalifət üzərindəki təsirinizi bilirik. Onları razı salın, Əsədlə müxalifəti eyni masa ətrafında görüşdürək'” təklifi edib.\n“Suriyada bu qədər hadisədən sonra müxalifəti Əsədlə eyni masa ətrafında əyləşdirmək mümkün deyil. Bunun üçün zəmin qalmayıb”, - deyə Türkiyə prezidenti cavab verib.


Həyətimdən neft çıxsa, kimə çatacaq? – QANUNİ İZAH - FED.az\nHəyətimdən neft çıxsa, kimə çatacaq? – QANUNİ İZAH\n09:55 5 Noy 2018\nXəbər verildiyi kimi, bir neçə gün əvvəl Suraxanı rayonunda fərdi evlərin birindən neft çıxması barədə məlumat yayılmışdı. FED.az xəbər verir ki, hazırda Bakının ətraf qəsəbələrindəki fərdi həyətlərdə neft yataqlarının olub olmaması ilə bağlı müəyyfən axt arış işləri aparılır.\nBəs həyətdən neft çıxarsa, bu kimə çatmalıdır – evin sahibinə, yoxsa dövlətə? Mövzunu FED.az-a şərh edən hüquqşünas Babək Həziyev bildirir ki, bu məsələ «Yerin təki haqqında» qanunla tənzimlənir. Qanunun 4-cü maddəsinə əsasən, Azərbaycan Respublikasında yerin təki hər hansı fiziki və ya hüquqi şəxslərin hüquqlarına xələl gətirmədən Azərbaycan Respublikasına mənsubdur: «Tutaq ki, hansısa torpaq sahəsi və ya həyət var, onun mülkiyyət hüququ vətəndaşa məxsusdur. Buradan hansısa faydalı qazıntı çıxsa, həmin ehtiyatlar tamamilə dövlətə məxsusdur. Başqa sözlə, torpağın üzəri vətəndaşın olsa da, təki dövlətindir».\nHüquqşünas bildirir ki, belə hal baş verərsə, yəni faydalı ehtiyat tapılarsa, dövlət vətəndaşın əmlakını ədalətli şəkildə qiymətləndirir və satın alır: «Qanunda yazılıb ki, heç kimin hüquqlarına zərər vurmadan. Bu da elə o deməkdir ki, həmin torpaq sahəsi öz sahibindən ədalətli qiymətə alınsın. Yəni torpaq sahəsi müstəqil qiymətləndirici tərəfindən qiymətləndirilir və bazar qiyməi ilə alınır».\nBununla yanaşı, hüquqşünas bildirir ki, bu qayda mülkiyyət hüququ qeydiyyata alınmış torpaq sahələrinə aiddir: «Hüquq yalnız dövlət mülkiyyəti qeydiyyata alınanda yaranır. İcarə və ya istifadə hüqqu olanda da dövlət qeydiyyatına alınmalıdır. Əgər dövlət qeydiyyatına alınmayıbsa, kompensasiya almaq hüququ məhdudlaşır».\nBununla yanaşı, B.Həziyev bildirir ki, hazırda əmlakın böyük hisəsinin qeydiyyatda olmadığını nəzərə alaraq dövlət bu məsələyə bir qədər loyal yanaşır və müəyyən sənədi olmayanlara da kompensasiya verilir: «Amma ümumiyyətlə heç bir sənəd olmadığı halda mülki qanunveriilik bunu zəbt sayır».\nQeyd edək ki, torpaqdan istifadənin torpaq sahibi və dövlət arasında dəqiq bölgüsü «Yerin təki haqqında» Azərbaycan Respublikası Qanununun 17-ci maddəsində göstərilib. Bu maddəyə əsasən, torpaq sahibləri müvafiq icra hakimiyyəti orqanı tərəfindən müəyyən edilmiş qaydada onlara məxsus torpaq sahələrinin hüdudlarında öz ehtiyaclarını ödəmək üçün partlayış işləri aparmadan beş metr dərinliyədək ümumi yayılmış faydalı qazıntıların çıxarılmasını və yeraltı qurğuların tikintisini, eləcə də mərkəzləşdirilmiş su təchizatı mənbəyi olmayan birinci təzyiqsiz sulu horizonta quyuların qazılmasını və istismarını həyata keçirə bilərlər.


Noyabrın 10-da şəhid S. Abdulkərimov adına Balaqusar kənd tam orta məktəbinin müəllim və şagird kollektivi məktəbin ərazisində "Gələcəyimiz üçün ağac əkək" devizi altında ağacəkmə aksiyası keçirib. Aksiyanın keçirilməsində məqsəd ağac əkməklə ekoloji tarazlığın bərpasına, ətraf mühitin qorunmasına kömək etmək, atmosferi oksigenlə zənginləşdirmək, şagirdlərin diqqətini yaşıllıqların qorunmasına yönəltməkdir.\nMəktəbin direktoru B. Zəkiyev ulu öndər H. Əliyevin “Təbiətin ölkəmizə bəxş etdiyi zəngin sərvətlərə xüsusi qayğı ilə yanaşmaq, belə misilsiz xəzinələri bəşəriyyətin gələcəyi naminə qorumaq üzərimizə düşən başlıca vəzifələrdəndir” fikirlərini xatırladaraq bildirib ki, məktəbin kollektivi bu ənənələrə söykənərək 9 noyabr Bayraq günu və 12 noyabr Konstitusiya günü münasibətilə məktəb ərazisində şam, küknar və müxtəlif meyvə agacları əkib. O, əlavə edib ki, bu gün Azərbaycan haqqında təsəvvür təkcə burada yaşayan insanlarla bağlı deyil. Ölkəmizin çölləri, dağları, qayaları, dənizi, heyvanlar aləmi, bir sözlə, təbii mühiti də bu təsəvvürü formalaşdırır və insanlar anlamalıdırlar ki, təbiətə münasibət insanın özü-özünə münasibətidir. Məktəbin kollektivi ağac əkmə aksiyasını bundan sonra da davam etdirəcəkdir.


Livan gözübağlı uçurumdan yuvarlanır... - Pia.az\nFaktlar göstərir ki, küçələrdəki barikadalar yoxa çıxsa da, Livan hələ də gizli vətəndaş müharibəsi vəziyyətindədir...\n“The Independent” qəzeti, 30 iyun 2020-ci il\nKeçən yazımızda Livanda həqiqətən müxalifət adlandırılan və Prezidentin milli dialoq konfransına dəvət edilən liderlərin birləşib Livan hökumətinə Hizbullahın Baş Katibi Həsən Nəsrullahın son çıxışına qarşı olan münasibətinin nə olduğunu soruşmaqda istəkli olub olmayacağını təhlil etmişdik.\nNəsrullahın bu çıxışının əsas mövzusu dövlətə son gülləni atmaq və hökuməti ələ keçirmək istəyən qurucu və provotakiv bir bəyanat şəklində olduğunu yazmışdıq.\nTəəssüf ki, gözləntilərimiz boşa çıxdı və baş nazirə gözlənilən sual verilmədi. Müxalifət konfransı boykot etdi və iştirakçılar eyni sözü təkrarlayan “ev sahibləri” ilə məhdudlaşdı.\nLivan müxalifət qüvvələrinin əksəriyyəti problemlərə toxunmadan yenə başını quma basdırdı. Yeganə istisna konfransın yekun bəyannaməsi və qərarları ilə bağlı şərtlərini, Hizbullahın verdiyi vədləri yerinə yetirmədiyini və mövcud problemin əsas səbəbkarı olduğunu cəsarətlə dilə gətirən sabiq prezident Mişel Süleyman idi. Həmçinin, Dürzi lideri Vəlid Canpoladın nümayəndəsi, Demokratik Görüş Blokunun prezidenti, millət vəkili Timur Canpoladın mövqeyi də diqqətəlayiq idi.\nBunlardan başqa, müxalif cəbhədən gələn reaksiyalar içi hava ilə dolu olan boş söhbətlərdən ibarət idi. Təəssüf ki, Livan davasının ləğv olunduğunu və öz suverenliyini itirdiyini göstərən, rasional xilasetmə qərarları əvəzinə, qəsdən vətəndaş müharibəsi təhdidi ilə onsuz da itirilmiş sabitlik və daxili sülhlə bağlı yekun bəyannamə oxunduqdan sonra, sözügedən qaranlıq gələcəyin yaxın olduğuna artıq heç bir şübhə qalmadı.\nBaabda Sarayındakı natamam və etibarsız dialoqun nəticəsi yalnız bir monoloqdan ibarətdir. Bu, Hizbullahın planlaşdırdığı və livanlıların əzablarını heç düşünmədən həyata keçirdiyi siyasətləri üçün boş bir kağıza atılan imzadır və ona boyun əyməkdir. Bu artıq onun silahının boyunduruğuna girmək deməkdir.\nHəmin konfransın yekun bəyannaməsi öz mənası və təhlükəsi ilə Livan məsələsinin ləğvinin açıq elanıdır və qondarma dialoq konfransı keçirilməzdən əvvəl belə olacağı ehtimal edilirdi. Əks təqdirdə, Nümayəndələr Palatasının keçmiş rəhbəri və dövlət xadimi Hüseyni əl-Hüseyninin dəvət edilməməsini başqa necə izah etmək olar?\nBütün keçmiş prezidentlər və baş nazirlər dəvət edilərkən vicdanlı bir siyasətçi olan və silahlı Hizbullahın şiə dairələri üzərindəki nəzarətinə baxmayaraq, dini qrupu və vətəni daxilində etibarlı bir mövqedə olan Hüseyni əl-Hüseyninin çağrılmaması pis niyyətdən başqa necə izah edilə bilər? Belə müdrik və milli səsi susdurmaq cəhdi səhvən baş veribsə, bu fəlakətdir. Qəsdən edilibsə, daha böyük bir fəlakətdir.\nİstənilən halda livanlıların əzablarını yüngülləşdirmək üçün keçən cümə axşamı Baabda Sarayından heç bir normal xəbər çıxmadı. Nəticələr və qarşıya qoyulan hədəflər sarayın həyətindəki nümayişçiləri susdurmadı və üfüqdə kiçik də olsa bir ümid yaratdı.\nHətta yekun bəyannamənin məzmunu nümayişçiləri hər zaman satqın kimi qələmə verən və qorxu yolu ilə azadlıqları boğaraq müxalif səsləri basdıran Hizbullahın mövqeyi ilə toqquşub.\nDaha pisi də odur ki, bildirişi yazan xidmətçi bütün problemləri əziyyət çəkən insanların üzərinə yükləyirdi. Baabda Sarayındakı dialoq üçün edilən dəvət sabitlik və sülhü qorumaq adı ilə keçirilmişdi.\nBəs Livanda, həqiqətən qorunmalı olan bir daxili sülh varmı? Ölkə kövrək olsa da, qoruya biləcəyimiz bir sabitliyin mi kölgəsində yaşayır?\nFaktlar göstərir ki, küçələrdəki barikadalar yoxa çıxsa da, Livan hələ də gizli vətəndaş müharibəsi vəziyyətindədir. Daxili sülh 90-cı illərdən bəri ardıcıl olaraq hökumətlər tərəfindən satılan bir illüziyadır.\nSuriyanın işğalı bir tərəfdə ölkənin suverenliyinə xələl gətirib, digər tərəfdən isə Livanın ehtiyatlarını talan edən hərbi əməliyyatların kölgəsində bir daxili sülhə ehtiyac var. Bəs xarici ideoloji, mədəni, məzhəb və siyasi əlaltıları olan, dövlətdən kənar bir tərəfin kölgəsindəki daxili sülh necə qorumaq olar? Livanda cəmiyyətin toxumasını dəyişdirmək, bütün prinsipləri yavaş-yavaş aradan qaldırmaq, müasir və mədəniyyətli simasını dəyişdirmək üçün işlər görülərkən daxili sabitlikdən söhbət gedə bilərmi?\nKeçmiş Baş nazir Rafiq Hariri və bütün “Sədr İnqilabı şəhidləri” 2005-ci ildə öldürüldüyü zaman daxili sülh haradaydı?\n2006-cı ilin iyulunda Livan İsraillə müharibəyə sürüklənərkən və 2008-ci ilin mayındakı hadisələr baş verərkən sülh haradaydı?\n2008-ci ildən sonra qurumlar əsir götürülüb, konstitusional qazanclar məhv edilərkən, prezidentin vəzifəsi uzun müddət boş qalarkən, hibrid bir seçki qanunu hazırlanarkən və silahla radikal gücün təzyiqi altında qanunverici seçkilər keçirilərkən daxili sülh harada idi? Bu gün ölkənin sərhədlərindən keçməyin sərbəst olduğu və sosial-iqtisadi təhlükəsizliyin itirildiyi bir vaxtda daxili sabitlik haradadır?\nBu gün ölkə Hizbullahın silahı və rəhbəri vasitəsilə İranın işğalı altında ikən bəs daxili sülh haradadır?\nDüzdür, iqtidar əleyhinə olan qüvvələr, partiyalar və liderlər Livanı bu faciəvi sona sürükləməkdə öz töhfələrini veriblər və bu gün onların Livanın üzləşdiyi problemləri hiss etməmələrinin bir mənası varmı?\nLivan və onun mövcudluğu ilə bağlı təhlükələrin bu qədər açıq olmasına baxmayaraq, bunu dərk etməmələri mümkündürmü?\nTəəssüf ki, vəziyyət belədir.\nKetaib Partiyasının lideri Sami əl-Cəmayılın Hizbullah lideri Nəsrullahın son çıxışına olan münasibətindən başqa, nə keçmiş baş nazirlərin açıqlamasında Hizbullahın dövləti əsir almasından söz açıldı, nə də digər müxalif tərəflər bu təhlükəli çıxışı hədəf alıb, dövlətdən açıq mövqe tələb etdilər. Bu, həqiqətən də tənqid edilməli olan bir məsələdir.\nArtıq bu müxalifət qüvvələrinin vahid bir baxış əldə edərək Livanı xilas etmək niyyətində olub-olmadığını və hələ də ölkənin maraqlarından daha çox şəxsi maraqlarına və fikir ayrılıqlarına görə hərəkət edib-etmədiyini soruşmaq haqqımız var.\nNəticə olaraq, Livanın daha dərinlərə basdırıldığını görməmək üçün kor olmaq lazımdır. Çünki hər şey çox açıq şəkildə ortadadır.\nVaşinqton Livan adlanan bir ölkəni heç bir şəkildə nəzərə almadan prezidentlik üçün seçki kampaniyaları keçirir. Vaşinqton və beynəlxalq ictimaiyyət xalqına qarşı həddindən artıq işgəncə verən, bunun yayılmasını haqlı göstərmək üçün münaqişələr yaradan, cəmiyyətlərin rifahını, azadlıqlarını və ləyaqətlərini hədəfə almaq üçün haqlı davaları istismar edən və tezliklə terrora qucaq açan rejimlərə qarşı Sezar kimi qanunlarla sanksiya və blokadaları ağırlaşdırır.\nLivan dəyişmədiyi müddətcə beynəlxalq ictimaiyyətdən yardım almaq əvəzinə, bu sanksiyaların yan təsirlərindən həm aiyasi, həm də iqtisadi cəhətdən əziyyət çəkməldə davam edəcək.\nEtiket: Livan Hizbullah Nəsrullah vətəndaş müharibəsi


Onlar "xosbextdir"ler: zavallilar, neye sevinirsiniz… - QEZET.Az\nOnlar “xosbextdir”ler: zavallilar, neye sevinirsiniz…\nAzərbaycanın iqtisadi baxımdan zəifləməsinə sevinmək – Ordumuzun zəifləməsinə sevinmək deməkdir. Qarabağın itirilməsinə sevinməkdir; Azərbaycanın etirazlar burulğanına düşməsini arzulamaq – Paşinyana xidmət etmək deməkdir; Azərbaycanın siyasi zərbələr almasını istəmək – bu xalqa, millətə, dövlətimizə qənim kəsilmək deməkdir. Yalnız ermənilər Azərbaycan üçün bunları arzulaya bilər…


Tanınmış baş redaktor evində ölü tapıldı! – Prokurorluğun yeni bəyanatı - Azadliq Xeber\nTanınmış baş redaktor evində ölü tapıldı! – Prokurorluğun yeni bəyanatı\nBakı şəhər prokurorluğu baş redaktorun ölümü ilə bağlı məlumat yayıb. Baş Prokurorluğun mətbuat xidmətindən verilən məlumata görə, martın 2-də saat 14 radələrində 1958-ci il təvəllüdlü, Nərimanov rayonu, M.Əlizadə küçəsi, ev 132-də qeydiyyatda olan Kərimov Əyyub Zakir oğlunun yaşadığı mənzilin hamam otağında ailə üzvləri tərəfindən kəskin qaz iyi hiss olunmaqla meyitinin aşkar olunması barədə rayon prokurorluğuna məlumat daxil olub.\nHüquqşünas və “Femida” qəzetinin baş redaktoru Eyyub Kərimovun ölümü ilə bağlı bəzi təfərrüatlar məlum olub. Virtualaz.org mərhumun əmisi oğlu, Dövlət Şəhərsalma və Arxitektura Komitəsinin əməkdaşı olan Bəxtiyar Kərimova istinadən xəbər verir ki, hadisə bundan əvvəl bəzi KİV-lərin bildirdiyi kimi bu gün martın 2-nə keçən gecə deyil, ötən gün – martın 1-də gündüz saatlarında baş verib.\nHüquqşünas və “Femida” qəzetinin baş redaktoru Eyyub Kərimovun ölümü ilə bağlı bəzi təfərrüatlar məlum olub.\nVirtualaz.org mərhumun əmisi oğlu, Dövlət Şəhərsalma və Arxitektura Komitəsinin əməkdaşı olan Bəxtiyar Kərimova istinadən xəbər verir ki, hadisə bundan əvvəl bəzi KİV-lərin bildirdiyi kimi bu gün martın 2-nə keçən gecə deyil, ötən gün – martın 1-də gündüz saatlarında baş verib.\nTanınmış jurnalist və hüquqşünas, “Femida 007″ qəzetinin baş redaktoru Əyyub Kərimov ölümü ilə bağlı cinayət işi açılıb.\nAPA-nın məlumatına görə, faktla bağlı Nərimanov rayon Prokurorluğunda Cinayət Məcəlləsinin 314.2-ci (səhlənkarlıq – ehtiyatsızlıqdan zərərçəkmiş şəxsin ölümünə səbəb olduqda) maddəsi ilə cinayət işi başlanıb.\nBaşlanmış cinayət işi üzrə zəruri istintaq hərəkətləri davam etdirilir.\nBakıda baş redaktor dəm qazından boğulub ölüb. Trend-in məlumatına görə, hadisə bu gün paytaxtın Nəriman Nərimanov rayonunda baş verib. Jurnalist “Femida” qəzetinin baş redaktoru Kərimov Eyyub Zakir oğlunun meyiti yaşadığı evdən tapılıb.


az24saat.org - Ən Son Xəbərlər çıxıb Archives - 24 saat xəbərlər\nMüsəlman Birliyi Hərəkatının fəalı Rəvan İsmayılov yoxa çıxıb. Bu barədə hərəkatın üzvləri sosial şəbəkədə məlumat paylaşıblar. Rakurs TV-nin məlumatına görə, bir müddətdir Rusiyada yaşayan Rəvan İsmayılov dünən gecə saatlarında Heydər Əliyev adına hava limanına çatıb. Bundan sonra ondan məlumat almaq...\nAdları hüquq müdafiəçilərinin tərtib etdiyi siyasi məhbus siyahısına daxil edilən iki nəfərin həbsdən azadlığa çıxdığı bildirilir. Bu haqda Siyasi Məhbusların Müdafiə Mərkəzindən bildiriblər. Məlumata görə, azadlığa çıxanlar Aydın Səfərli və Sirac Rəhimovdur. Onların həbs müddətləri başa çatdığından buraxıldığı deyilir. Mərkəzdən...\nNardaran hadisələri ilə bağlı məhkəmə proseslərinin daha bir aktiv iştirakçısı, dindar fəal Bəhruz Quliyev də yoxa çıxıb. Bu haqda AzadlıqRadiosuna onun yaxınları məlumat verib. Bildirilir ki, B.Quliyev sentyabrın 21-də Nizami rayonu ərazisində işlədiyi ticarət mərkəzindən çıxarkən dörd nəfər mülkigeyimli tərəfindən saxlanılıb....\nMüsəlman Birliyi Hərəkatının üzvü, Nardaran hadisələri ilə bağlı məhkəmə proseslərinin iştirakçısı olan Əhsən Nuruzadə bu gün günorta saatlarından yoxa çıxıb. Onun ailə üzvləri bildirib ki, Əhsən Nuruzadə evdən mağazaya getmək üçün çıxıb. Həmin vaxt onun əynində evdə geyindiyi idman paltarı,...\nBAZARA ‘KÖHNƏ HAVA’ İLƏ GƏLƏNLƏR Sənan Şıxəliyev Ağcabədidən Bakıya maşın almağa gəlib. Özü demişkən, ucuz qiymətə “Çeşka” almaq istəyir – “C-Class” Mercedes: “Belə düşünürəm ki, ala bilməycəyik”. Sənan əvvəl Sumqayıtdakı maşın bazarına gedib. Deyir, orda qiymətləri “ceyranın belində” görüb, bundan...\nDunən axşam saatlarından, Gürcüstanda yaşayan jurnalist Əfqan Muxtarlı ilə əlaqə yaratmaq mümkün olmayıb. Bu barədə Daşqın Ağalarlı öz facebook səhifəsində məlumat paylaşıb: “Dostlar, Efqan Muxtarli yoxa cixib. Dunən axsamüstu 19.10 da ayrilmisiq və o cörək alib evə getdi. Leyla xanim (həyat...\nABŞ büdсəsində kobud səhv – 2,1 trilyonluq fərq ortaya çıxıb\nABŞ-ın 2018-сi il büdсəsində kobud səhvə yol verilib. Səhvi Birləşmiş Ştatların keçmiş maliyyə naziri Larri Sammer üzə çıxarıb. Onun sözlərinə görə, bu, son 40 ilin ən kobud riyazi səhvidir: “Məsələ ondadır ki, büdсədə Trampın vergi islahatı ilə əlaqədar gəlirlərdəki dəyişiklik nəzərə...\nDövlət Gömrük Komitəsi (DGK) Astara Gömrük İdarəsinin Gömrük hüquqpozmalarına qarşı mübarizə şöbəsinə daxil olan məlumat əsasında, İrandan Azərbaycana piyada gələn ölkə vətəndaşı saxlanılıb və üzərində şəxsi yoxlama aparılıb. “Report” DGK-ya istinadən xəbər verir ki, şəxsi yoxlama zamanı vətəndaşın daxili orqanında...\nUkraynanın paytaxtı Kiyevdə “Eurovision-2017” mahnı müsabiqəsinin birinci yarımfinalı keçirilir. Azərbaycanı təmsil edən Diana Hacıyeva səhnəyə səkkizinci çıxaraq “Skeletons” mahnısını ifa edib. O, “Dihaj” təxəllüsü ilə çıxış edib. Birinci yarımfinalda Azərbaycanla yanaşı, İsveç, Gürcüstan, Avstraliya, Albaniya, Belçika, Yunanıstan, Polşa və başqa...\nHüquq müdafiəçisi Bəşir Süleymanlıdan bir neçə saatdır xəbər yoxdur, telefonu söndürülüb. Vəkil Elçin Sadıqovın dediyinə görə, Daxili İşlər Nazirliyinin Baş Mütəşəkkil Cinayətkarlıqla Mübarizə İdarəsinin Vasif adlı qərargah rəisi B.Süleymanlını BMCMİ-nə çağırmışdı. “Biz 10 gun əvvəl Yevlax Polis idarəsinə getmişdik. Bir...


Düşmən ordusu zabitlərinin savadsızlığı Ermənistan üçün bir bəladır | Reaksiya\nReaksiya.az xəbər verir k, söhbət gənc zabitlərin hədsiz savadsızlığından gedir. “Orduda zabitlərin savadsızlığı bir bəladır. Günü-gündən gənc zabitlərin savadı aşağı düşür. Çoxları peşiman olduğu üçün bilərəkdən oxumurlar, öyrənmirlər ki, xidmətdən tez canlarını qurtarsınlar. Bu il xidmətə başlayan gənc zabitlərə hərbi xidməti “əlifba”dan başlayaraq öyrətmək məcburiyyətindəyik”.\nReaksiya.az bildirir ki, Antonyanın feysbuk səhifəsində paylaşdığı bu fikirlərdən sonra Ermənistanda mövcud olan hərbi təhsil sistemi kəskin tənqid atəşinə tutulub. Hələlik Ermənistan Müdafiə nazirliyi rəsmiləri Antonyanın bu tənqidi fikirlərinə rəsmi münasibət bildirməyib.


Bakının merkezinde özünü yandıran şexsle bağlı YENİ XƏBƏR - Azadliq Xeber\nBakının merkezinde özünü yandıran şexsle bağlı YENİ XƏBƏR\nBakının mərkəzində özünü yandıran şəxslə bağlı YENİ XƏBƏR\n10.03.2016 / 10:45 xeber –\nDünən sübh saatlarında Filarmoniya bağında özünü yandıraraq intihar edən şəxsin kimliyini müəyyənləşdirmək hələ də mümkün olmayıb. Lent.az xəbər verir ki, 40-45 yaşlı həmin şəxsin bədəninin demək olar ki bütün hissəsi, eləcə də sifət nahiyəsi yandığından onun şəxsiyyətini müəyyənləşdirmək çətinləşib. Həmçinin intihar edən şəxsin paltarının qalıqları arasında onun sənəndlərini və ya sənəd qalığını da tapmaq mümkün olmayıb.\nBildirilir ki, metronun "İçərişəhər" stansiyası yaxınlığına, Filarmoniya bağına gələrək üstünə benzin tökən həmin şəxsin əynindəki paltarlar çox nazik olub. Bu səbəbdən onun bədəni qısa zamanda tamamilə yanıb.\nHadisə vaxtı, yəni dünən saat 05:20 radələrində Filarmoniya bağında kimsə olmadığından və köməyə gələn şəxslər su, torpaq kimi yanğınsöndürmə vasitələri tapa bilmədiyindən həmin şəxsə kömək etmək mümkün olmayıb.


Ədalət Səfərəliyev — Vikipediya\nƏdalət Səfərəliyev — Elektrik mühəndis, musiqiçi, Qarabağ müharibəsi iştirakçısı.\n3 Qarabağ müharibəsində iştirakı\nSəfərəliyev Ədalət Nəriman oğlu 1944-cü ildə Laçın şəhərində ziyalı ailəsində anadan olub.\n1951-ci ildə Laçın şəhər orta məktəbinə daxil olub, 1961-ci ildə həmin məktəbi bitirib.\n1962-ci ildə Azərbaycan Politexnik İnstitutunun (Azərbaycan Texniki Universiteti) avtomatika və Telemexanika fakültəsinin Elektron hesablama Maşınları şöbəsinə əyani daxil olub.\n1963-cü ildə institutun 2-ci kursundan ordu sıralarına çağırılıb və 1966-cı ilədək Zenit artilleriyasında xidmət edib.\nƏdalət Səfərəliyev 1976-cı ildə ailə həyatı qurub, 1 oğlu, 2 qızı və 4 nəvəsi var.\nOrdudan tərxis olunduqdan sonra 1971-ci ildə institutu müvəffəqiyyətlə bitirərək EHM (elektron hesablama maşınları) üzrə Mühəndis – Elektrik ixtisası, eləcə də Artilleriyada atəşi idarəetmə bölməsinin komandiri ixtisası almış və ona ilkin Leytenant rütbəsi verilmişdir.\nİnstitutu bitirdikdən sonra qrupdan 6 nəfər ÜEİB ZLQİİ KASKAD-a (Ümumittifaq Quraşdırma İşləri idarəsi Zakavkasiya layihə Quraşdırma İşləri idarəsi KASKAD) təyinat alırlar. Təyinat yerinə yetirdikdən sonra onları Moskvaya baş idarəyə - ÜEİB KLASKAD-a, oradan da Kazan EHM (Elektron hesablayıcı maşınlar) zavoduna kursa göndərirlər.\nOnlar institutun yuxarı kurslarında oxuyarkən artıq Vilnys, Severodonetsk və Minsk EHM zavodlarında təcrübə (hər birində 3 ay) keçmişdilər. Ədalət diplom işini də əvvəllər təcrübə keçdiyi Vilynus EHM zavodunda oxuyan avtomatlardan (Çitayuşil avtomatı ) yazmış, əla qiymətlə müdafiə etmişdir.\nKazanda EHM-i zavodunda kursu bitirdikdən sonra onları EHM-i quraşdırıcıları (Naladçiki) kimi ilkin olaraq Moskvaya Kompleks Nəqliyyat problemləri Ümumittifaq Elmi Tədqiqat İnstitutuna göndərirlər. Orada işlərini başa çatdırdıqdan sonra keçmiş ittifaqın iri şəhərlərinin iri müəssisələrində həmin fəaliyyətlərini davam etdirirlər.\n1972-ci ildə qrup Leninqrad Radio aparatları Ümumittifaq Elmi Tədqiqat İnstitutuna göndərirlər. Quraşdırma başa çatdıqdan sonra rəhbərlik qrupun bütün üzvlərinə daha əlverişli şərtlərlə müxtəlif laboratoriyalarda layihə işləri ilə məşğul olmaq təklif olunur. Təklif qəbul olunur və qrup müxtəlif laboratoriyalara bölünür. Qrupun hər bir üzvü böyük mühəndis vəzifəsində ayrı-ayrı laboratoriyalarda layihə işlərinə cəlb olunur.\nDüşdüyü laboratoriyada Ədalətə təyyarələrin enmə-qalxmasını avtomatlaşdırmaq üçün yaradılacaq qurğuların lakatorla EHM-ın giriş qurğuları arasındakı sxemlərinin, platalarının hazırlanması tapşırılır və ona yaradılacaq ümumi sistemin işini öyrənmək məqsədi ilə ona müxtəlif sənədlər verilir və 1 ay müddətində onları öyrənib işə başlamaq tələbi qoyulur. Sənədlərdən öyrənir ki, təyyarələrin “Avtoatvetçik” adlanan ötürücülərindən onların uçuş parametrləri – bort nömrəsi, sürəti, hündürlüyü və ehtiyat yanacağın miqdarı haqqındakı məlumatlar Lokator vasitəsilə qəbul olunub idarəedici sistemin “ürəyi və başı” olan EHM-na ötürülür. Maşın bu göstəriciləri təhlil edərək müxtəlif istiqamətlərdən, müxtəlif parametrlərə malik, sayları enmə zolaqlarının sayından bir neçə dəfə çox olan enməyə gələn təyyarələrdən hansılarının növbə ilə enmə zolağına buraxılması haqqında hazır məlumatları enmə dispetçerinə ötürür və beləliklə dispetçer enişə gələn bütün təyyarələrin lazımı ardıcıllıqla tam təhlükəsiz enişini başa çatdırır. Hansı ki, boyuna qədər ən çox qəzalar enmə dispetçerinin səhvi ucbatından baş verirdi.\nBütövlükdə bu idarə sisteminin hazırlanması, sınaqdan çıxarılması 3 ilə yaxın vaxt aparıır. Sistemin ilk partiyası Leninqradın 2-ci yeni hava limanında quraşdırılır. Bütün yaradıcı heyət mükafata layiq görülür.\n1975-ci ilin sonunda o vlideynlərinin təkidi ilə işdən çıxır.\nHələ tələbə ikən Ədalət 1-ci kursdan başlayaraq institutu bitirənədək Əməkdar incəsənət xadimi Nəriman Əzimovun rəhbərlik etdiyi, eləcə də dirijoru olduğu institut xalq çalğı alətləri orkestrində tarzən olaraq ən fəal üzvlərdən biri kimi fəaliyyət göstərib. Başqa kollektivlərdən fərqli olaraq orkestrin televiziya ilə həftədə 1 saatlıq bir başa yayınla konsertləri yayınlanırdı. Kollektiv bir çox konsert sonlarında bir çox məşhurları müşayiət edib.\nLaçına qayıtdıqdan sonra ilk olaraq musiqi məktəbinə musiqi müəllimi, daha sonra müxtəlif müəssisələrdə elektrik mühəndisi işləyib.\nLaçının işğalınadək olan son dövrdə Qubadlı elektrik şəbəkəsinin “Laçın” 110/35/10 kv-luq yarım stansiyasında rəis olub.\nMüharibə başlayarkən hərbi komissarlıq tərəfindən ehtiyatda olan zabit kimi kapitan rütbəsində Laçın polkuna artilleriya bölməsinə komandir göndərilir.\nƏdalət Sədərəliyev 15 aprel 2018-ci ildə vəfat etmişdir.\nMənbə — "https://az.wikipedia.org/w/index.php?title=Ədalət_Səfərəliyev&oldid=5714614"\nBu səhifə sonuncu dəfə 16 yanvar 2021 20:48 tarixində redaktə edilib.